18:55 / 09.03.2017\nТаъкидлаш жоизки, “Электрон ҳукумат” атамасини анъанавий ҳукумат тушунчаси билан адаштирмаслик лозим. Моҳиятига кўра, мазкур тизим мамлакат миқёсида маъмурий тартиб-таомилларни автоматлаштиради, давлат бошқаруви самарадорлигини оширишга ҳамда ортиқча сарф-харажатларнинг қисқаришига замин яратади.\nЭлектрон ҳукумат фаолияти уч йўналишда белгиланган. Яъни “давлат — давлат”, “давлат — бизнес” ва “давлат — фуқаро” йўналишларини қамраб олади. Бу тизим идоралараро даражада давлат муассасалари ўртасида ахборот алмашиш самарадорлигини ҳамда жойларда режалаштириш ва бошқарувнинг сифатини юксалтиришга хизмат қилади. Жамоатчилик фикрини мунтазам мониторинг этиб бориш ҳамда унга таъсир кўрсатиш имконини беради. Давлат ва бизнес муносабатларида эса маъмурий тартиб-таомиллар автоматлаштирилади. Натижада бизнесни рўйхатга олиш, солиқ ҳамда статистика ҳисоботларини, божхона декларацияларини топширишда тадбиркорларнинг вақти ва маблағи тежалади. Электрон ҳукумат халқ билан мулоқот учун қўшимча механизмларни яратиш, давлат органлари фаолиятининг самарадорлиги, тезкорлиги ҳамда шаффофлигини таъминлашга қаратилган бўлиб, ижро интизомини янада мустаҳкамлайди.\nЯгона интерактив давлат хизматлари порталига келиб тушган мурожаатлар тўғрисида тўхталадиган бўлсак, улар сони миллиондан ошди. Яна бир жиҳати, кейинги пайтда порталда интерактив давлат хизматлари сони ортгани ҳам мурожаатлар кўпайишига туртки бўлди. Бугунги кунда 2400 дан зиёд давлат ва хўжалик бошқаруви органлари, шу жумладан, идоралар ҳузуридаги тузилмалар ҳам Ягона интерактив давлат хизматлари портали орқали электрон хизмат тақдим қилиб келаяпти.\nБугунги кунда электрон ҳукумат тизими Жанубий Корея, Буюк Британия, АҚШ, Австралия, Янги Зеландия, Сингапур, Норвегия, Канада, Нидерландия, Дания ҳамда Германия сингари мамлакатларда самарадорлигини кўрсатмоқда. Ушбу мамлакатларда жуда кўплаб давлат хизматларидан уйдан чиқмаган ҳолда, онлайн режимида фойдаланиш мумкин. Давлат органларига сўровларга жавоблар, турли тўловлар, расмий ҳужжатларнинг намунасини олиш, уларни тўлдириш, электрон имзо билан юбориш, олий ўқув юртларида масофадан туриб таҳсил олиш, ички ишлар идораларига ариза билан мурожаат этиш ва бошқалар шулар жумласидандир. Масалан, Жанубий Кореяда шахслар расмий сайт орқали ўзининг мурожаати кўриб чиқилиши қайси босқичда эканлигини кузатиб бориши мумкин.\nМамлакатимизда миллий ахборот тизимларини ривожлантириш доирасида олтита маълумот базаси ҳамда 12 та ахборот тизимлари мажмуи яратилмоқда. Дейлик, “Солиқ” ахборот тизимлари мажмуи 10 та дастурий маҳсулот ва 31 автоматлаштирилган тизимдан иборат. Унинг ишга туширилиши натижасида Давлат солиқ қўмитасининг 31 хизматини электронлаштириш мумкин бўлади. Бундан ташқари, “Клиринг”, “Харид”, “Бюджет”, “Божхона”, “Лицензия” ҳамда “Адлия” сингари ахборот тизимлари мажмуи ҳам мавжуд бўлиб, улар муайян соҳада маълумотларни тўплаш ва қайта ишлаш ҳамда хизматларнинг бир қисмини электронлаштиришга шароит яратмоқда. Қолаверса, “Соғлиқни сақлаш”, “Таълим”, “Коммунал” тизимларини ҳаётга татбиқ этиш арафасида турилибди. Яқин йилларда эса “Адлия-2”, “Нафақа” ва “Давлат бошқаруви” тизимларини ишлаб чиқиш режалаштирилаяпти. 2016 йилда тегишли маълумотлар базасини шакллантириш бўйича ишлар якунига етказилди. “Кадастр ва кўчмас мулкни рўйхатга олиш” ҳамда Миллий геоахборот тизимлари борасида ҳали нуқта қўйилмади.\nБугун Ўзбекистонда хўжалик субъектларининг барча турдаги солиқ ва статистика ҳисоботлари электрон шаклда топширилмоқда, товарларни декларациялаш ҳамда экспорт-импорт шартномаларини рўйхатга олиш ҳам электрон шаклга ўтказилган.\nСоҳадаги яна бир муҳим янгилик. 2015 йилда Очиқ маълумотлар портали ишга туширилди. Дастлабки босқичда унда 8 та ташкилотдан 80 турдаги маълумот жойлаштирилган бўлса, бугунги кунда мазкур порталда 120 та ташкилотнинг 2216 хилдаги ахбороти ўрин олган. Бу ахборотлар иқтисодиёт, соғлиқни сақлаш, таълим, транспорт ва бошқа долзарб соҳаларга тааллуқлидир.\nҚолаверса, 2013 — 2020 йилларда Ўзбекистон Республикаси Миллий ахборот-коммуникация тизимини ривожлантириш комплекс дастурига мувофиқ, электрон ҳукуматнинг самарали фаолият юритиши учун юқори тезликдаги телекоммуникация инфратузилмасини босқичма-босқич ривожлантириш кўзда тутилган. Хусусан, 2020 йилга қадар интернет каналларининг ўтказувчанлик қобилиятини янада кенгайтириш, кенг полосали тармоқларни, айниқса, олис туманларда ривожлантириш бўйича 17 та йирик лойиҳанинг амалга оширилиши режалаштирилмоқда. Бундан ташқари, 2020 йилгача фуқароларнинг давлат органлари билан электрон мулоқотини таъминлаш ҳамда ривожлантириш бўйича 22 та лойиҳа рўёбга чиқарилади.\n2014 йилдан бошлаб экспорт ва импорт контрактлари Ягона интерактив давлат хизматлари порталида бепул рўйхатдан ўтказилмоқда. Банклар, солиқ ҳамда божхона органлари Ташқи савдо операцияларининг ягона электрон ахборот тизими орқали хўжалик субъектларининг ташқи савдо фаолияти мониторингини олиб бораяпти. Давлат божхона қўмитаси сайтида (www.customs.uz) электрон юк божхона декларациялари қабул қилинмоқда. 2015 йилда давлат харидлари бўйича махсус ахборот портали ишга туширилди ва электрон савдо шакли амалиётга татбиқ этилди. Масофавий банк хизматлари жорий қилиниши билан 2016 йилда бир миллион 847 минг 569 нафар фойдаланувчи кредит олиш учун электрон ариза билан мурожаат этди.\nМутахассислар фикрига кўра, онлайн хизматлар соҳасида бундай ўсишга, асосан, очиқ маълумотлар портали, коммунал хизматларга интернет орқали тўлов имкониятларининг кенгайиши, аҳолига турли онлайн-маслаҳатлар бериш ҳисобига эришилган.\nҲозирги пайтда ҳар бир идора иш юритиш ҳамда маъмурий тартиб-таомиллар бўйича алоҳида низом ва йўриқномалар асосида фаолият олиб бормоқда. Афсуски бу ҳолатда кўплаб муаммолар юзага келаётир. Бундай тартиб маълумотларни йиғиш ҳамда қайта ишлашни қийинлаштираяпти, ортиқча бюрократик тўсиқларни юзага келтирмоқда. Айниқса, рухсатнома бериш босқичида мурожаат этувчининг шахсан ҳозир бўлиши ва ҳужжатларнинг асл нусхаларини топшириши (уларнинг ҳаққонийлигига ишонч ҳосил қилиш мақсадида) зарурлиги давлат хизматларини масофадан туриб кўрсатиш самарасини йўққа чиқариб юбормоқда.\nБундай интеграциялашмаган ҳолатлар оқибатида такрорлаш, “қисман” автоматлаштириш ҳамда ахборот ресурсларининг ёпиқлиги ҳосил бўлаяпти. Оқибатда ахборот тизимлари ва ресурсларини жорий этиш ҳудудларнинг ижтимоий-иқтисодий ривожланиши ҳамда аҳоли турмуш сифатини оширишга таъсир кўрсатмаяпти. Масалан, “Doing Business — 2016” ҳисоботида “Қурилишга рухсатнома олиш” бўйича Ўзбекистонда 28 кун талаб қиладиган қўшимча 6 та тартиб-таомил борлиги қайд этилган. Натижада айнан мана шу кўрсаткич бўйича Ўзбекистон 2011 йилдагига нисбатан қуйи поғонага пастлаган. Ер участкалари ажратиш ва қурилишга рухсатнома бериш энг мураккаб тартиб-таомиллардан бири бўлиб қолаяпти. Буни тадбиркорлик субъектлари ўртасида ўтказилган сўровлар ҳам тасдиқлайди.\nБугунги кунда респондентларнинг 37,5 фоизи бизнес учун ер олиш таомилларини салбий баҳолайди. Бу кайфият Бухорода 50,3 фоизни, Андижонда 48,6, Жиззахда 38,4, Самарқандда 37,7, Наманганда 37,4, Тошкент шаҳрида 38 фоизни ташкил қилади. “Мулкни рўйхатга олиш” йўналишида ҳам мана шундай салбий вазият кўзга яққол ташланади.\n2017 — 2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясида электрон ҳукумат тизимини янада ривожлантириш масаласига алоҳида эътибор қаратилган. Хусусан, Халқ билан мулоқот ва инсон манфаатлари йилида 2018 — 2021 йилларга мўлжалланган тегишли дастур ишлаб чиқилиши белгиланган. Жорий йилнинг ўзида “Лицензия” портали ишга туширилиши кўзда тутилаяпти, нотариал хизматлар автоматлаштирилади ҳамда соддалаштирилади. Экспорт-импорт операциялари бўйича рухсат берувчи ҳужжатларни бир хиллаштириш давом эттирилади. Давлат органлари ходимлари ва аҳолининг интернетдан фойдаланиш имкониятларини кенгайтириш ҳамда компьютер саводхонлиги оширилиши бўйича чора-тадбирлар кўрилади.\n15:09 / 25.12.2017\nЎзбекистонда “in Village” дастури асосида муқобил лойиҳалар қўлланилиши кўзда тутилган\n20:30 / 24.02.2017\n«Электрон ҳукумат» маркази раҳбарига ўринбосар тайинланди\n22:19 / 15.02.2017


Йўл-қурилиш ва коммунал техника – BuildTech 2017” кўргазмаси (видео)\n1-3 март. Ўзбек-Хитой Савдо Уйи тўққизинчи маротаба ўтказилаётган халқаро “Йўл-қурилиш ва коммунал техника – BuildTech 2017” кўргазмасида иштирок этди.\nКўргазмада биз тақдим қилаётган навбатдаги ҳамкор - LONKING GROUP SHANGHAI MACHINERY\nКўргазманинг биринчи куни ўз ниҳоясига етди. Ёрқин таассуротлар, мароқли учрашувлар ва керакли аудитория билан лойиҳаларнинг муҳокама қилиниши..\nЯқинда бўладиган тўққизинчи халқаро “Йўл-қурилиш ва коммунал техникалари – BuildTech 2017” кўргазмасида Ўзбек-Хитой Савдо Уйи махсус техника...\nХушхабарни улашишга шошиляпмиз!\nМана буни янгилик деса бўлади!!! Телеграмда ЎХСУнинг боти ишга тушди.\nИш айни авжида!\nИш айни авжида! Шахсий бизнес орзуси билан юрганлар бизга ҳар куни ташриф буюришади ва бизнинг менежерларимиз унга борадиган энг қисқа, энг қулай ва фойдали йўлни топишга кўмак беришади.


Мақолалар мазкур саъна бўйича сараланган: Пятница, 03 Июль 2015\nПятница, 03 Июль 2015 05:00\nҒиждувонлик ҳунарманд Баҳриддин Раҳимов ногирон болалар ва катталарга мўлжалланган ўзиюрар мослама яратди.\nЎзбекистоннинг сайёҳлик индустрияси эътирофи\nЯқинда Хитойнинг Сиань шаҳрида БМТ Жаҳон сайёҳлик ташкилотининг (ЮНВТО) Буюк Ипак йўлида сайёҳлик мавзуига бағишланган VII халқаро йиғилиши бўлиб ўтди.\nУнумдор тупроқдан биологик ўғит\nХовос туманидаги “Шаҳзод-Дониёр” хусусий корхонасида биологик ўғит ишлаб чиқарила бошланди. Ўзбекистон Фанлар академияси Микробиология институтида яратилган ушбу озиқ моддасининг асосий таркиби унумдор тупроқдан иборат.\nМамлакатимиз салоҳиятининг ифодаси\nЖаҳон банкининг яқинда эълон қилинган “Глобал иқтисодий истиқболлар” мавзуидаги маърузасида ҳозирги вақтда дунёда иқтисодий ривожланиш суръатлари ноаниқлик хусусиятларига эга эканлиги алоҳида таъкидланди. Хусусан, ривожланган давлатларда, шу жумладан, Европа Иттифоқига аъзо бир қатор мамлакатларда молиявий-иқтисодий инқироз оқибатларини бартараф этиш қийин кечаётганлиги таассуф билан билдирилди.\nКўркам ва мустаҳкам\nНаманган шаҳридаги “Лидер мебель комплект” хусусий корхонаси буюртмалар портфели янги шартномалар билан тўлиб бораётир.\nБунёдкорлик шижоати обод манзиллар жамолида яққол акс этмоқда\nБунёдкорлик — халқимизга хос фазилатлардан. Қадимий обидалардан тортиб, мустақиллик йилларида барпо этилаётган улкан иншоотлар, равон йўллар ва маҳобатли кўприклар, шунингдек, кўркам тураржойлар, ижтимоий соҳа объектлари, сўлим боғу хиёбонлар — буларнинг барчаси халқимиз ақл-идроки, куч-қудрати ва бунёдкорлик салоҳиятининг ёрқин ифодасидир.\nШифобахш хусусиятларга эга\n“Навоий” эркин индустриал-иқтисодий зонасида фаолият кўрсатаётган “Navoiy-Beauty cosmetics” қўшма корхонаси 100 турдаги парфюмерия-косметика маҳсулотлари ишлаб чиқармоқда.\nМаҳсулот тури кўпаяди\nАндижон шаҳридаги “Сезам савдо саноат” хусусий корхонасида бир неча турдаги болалар велосипедлари тайёрланмоқда.


ЖЧга 13 кун қолди: Англия - 1966! / CHAMPIONAT.asia\n16:10Блан - ПСЖ - "Реал" учрашуви ҳақида: "Пуллар футбол ўйнай олмайди" 18 16:07Футзал. Жиззах вилоят чемпионатида 6-тур бўлиб ўтди 0 15:56"Машъал" бир кунда икки футболчи билан шартнома тузди, улардан бири легионер 5 15:47ФОТОГАЛЕРЕЯ. Япония U-23 - Ўзбекистон U-23 - 0:4 10 15:41ЎФФ президенти Ўзбекистон ОТЖ футболчиларига ташаккурнома йўллади 35 15:40"Манчестер Сити" ярим ҳимоячиси клуб билан янги шартнома тузди 2 15:32Япония U-23 - Ўзбекистон U-23 - 0:4. Мана сенга олам-олам гол, этагинга сиққанича ол ВИДЕО 27 15:22Расман: "Барселона" яна бир ўйинчиси билан шартномани узайтирди, товон пули ярим миллиард евро 12 15:21"Бавария" ёзда ўз сафига футболчи қўшиб олиши аниқ бўлди 2 15:21Япония U-23 - Ўзбекистон U-23 - 0:4. Футболчиларга қўйилган баллар 46 15:12Жасурбек Яхшибоев: "Гол уришимни кутмагандим" 39 15:08"Рубин" - "Локомотив". Учрашувни тўғридан-тўғри томоша қилинг (ВИДЕО) 9 15:05Япония U-23 - Ўзбекистон U-23 0:4. Япония битта ҳам аниқ зарба бермади (статистика) 70 15:03Санчес ва Мхитарян трансфери бугун эълон қилинади 7 14:57Кечаги фожеадан таъсирланиб... 36\n30 май 18:04\n1960 йилги конгрессда 8-жаҳон чемпионати мезбони деб топилган Анлия, ўз мамлакатида бўлиб ўтган мундиалда ғалаба қозона олганди.\nЖЧ-66да иштирок этиш истагини билдирган мамлакатлар сони рекорд даражага чиқади. 1964 йил ФИФА Африка минтақаси ғолиби Осиё ёки Океания қитъаси ғолиб билан ўйнаши кераклигини айтганида, африкалилкар бундан норози бўлиб бойкот эълон қиладилар. Африканинг ўзида 16та мамлакат ЖЧ саралашида иштирок этиш истагини билдирганди. «Қора қитъа» вакилларисиз ўтган саралаш ўйинларида жами 70та мамлакат иштирок этади.\nАвстралия саралаш ўйинларини Осиёда ўтказади. Аксинча, Сурия УЕФАда. Мусобақа формати ўзгаришсиз қолганди. Илк маротаба ЖЧ учун талисман ўйлаб топилди. Англиянинг талисмани бўлган шерга Вилли номи берилди.\nАнглиядаги ЖЧ муаммо билан бошланиб, муаммо билан якунига етади. Турнир бошланишига бир неча кун қолганда кўргазмалар залидан жаҳон кубогини ўғирлаб кетишади. Кўп ўтмай ўзини Жексон деб таништирган киши Англия федерацияси президенти Жо Мирсуга қўнғироқ қилиб, майда купюралардан иборат 15 000 фунт эвазига кубокни қайтаришини айтиб ўтади. Рейд иштирокчилари ярми қалбаки бўлган пулларни Жексонга беришади. Бу ерда бир гап борлигини сезган Мирсу қочиб кетаётган пайтида қўлга олинади. Аммо унинг ҳақиқий исми Эдвард Бечли бўлиб, унинг ўртада турган даллоллиги маълум бўлади. Кубокнинг ҳақиқий ўғриси эса топилмайди. Кубокни Пиклс лақабли ит тўсатдан майсазор ичидан топиб олади. Унга қадар ташкилий қўмита аъзолари худди шундай янги кубокни ясаб бўлгандилар. Бу кубок ҳозиргача Пирстондаги футбол музейида сақланади. Лекин кубок барибир ўғирлаб кетилади. Уч маротаба ЖЧда ғалаба қозонган Бразилия бутунлай уни ўзида сақлаш ҳуқуқини қўлга киритади. 1983 йил Бразилия музейидан кубокни ўғирлаб кетишади ва у топилмайди.\nҚора пантера - Эйсебио чанғоғини қондиряпти\nАйнан Бразилия терма жамоасидан хавфсираган жамоалар нишонни Пелега қаратадилар. Биринчи ўйинда Пелени оёғини синдириб қўлига олиб беришларига оз қолган. Жарима зарбасидан Болгария дарвозасини ишғол қилган ҳужумчи, кетма-кет учта жаҳон чемпионатида гол урган футболчи мақомини олади. Биринчи ўйиндаги қўполликлар ўз сўзини айтади ва футбол қироли Венгрия терма жамоасига қарши ўйинда майдонга туша олмайди. Натижада европаликлар Бразилияни 3:1 ҳисобида мағлубиятга учратадилар. Гуруҳдаги тўртинчи жамоа Эйсебио бошчилигидаги Португалия эди. Бу ўйинда Бразилияни фақат ва фақат ғалаба қаноатлантирарди. Жоау Мораиш сал қолса Пелени ногирон қилиб қўяди. Англиялик ҳакам Жорж Маккейб ўз ватани йўлида Мораишга огоҳлантириш ҳам кўрсатмайди. Боиси, Англия учун Бразилияни мағлуб этилиши ярим вазифани уддалаш билан тенг эди. Португалиянинг 3:1 ҳисобдаги ғалабаси билан якунига етган баҳсдан сўнг Пеле қайтиб ЖЧда иштирок этмаслигини оммага эълон қилади.\nПортугалия - КХДР - 5:3\nГермания - Уругвай 4:0\nСобиқ Иттифоқ терма жамоаси - Венгрия 2:1\n«Қора пантера» лақабини олган Эйсебио гуруҳ ўйинларида учта гол уради. Болгарияга битта, Бразилияга 2та. 1/4 финалда Осиё шарафини ҳимоя қилаётган КХДРга қарши ўйинни португаллар ҳеч ҳам унутмасалар керак. 0:3 ҳисобида имкониятни бой бериб турган Португалия энг кучли «камбэк» қила олади. Эйсебионинг покери ва Аугуштунинг битта голи европаликларни 1/2 финал йўлланмасини қўлга киритадилар.\nЯрим финалда Германия Собиқ Иттифоқ терма жамоасини бир тўп фарқи билан мағлубиятга учратади. Англия - Португалия учрашувида эса футбол мэтрлари гол урадилар. Бобби Чарльтон икки марта, Эйсебио эса битта гол уради.\nГермания - Собиқ Иттифоқ терма жамоаси 2:1\n98 000 нафар томошабинни ўз бағрига сиғдира олган «Уэмбли» стадиони.\nО, бу финал. Лондондаги «Уэмбли» стадионида бўлиб ўтган учрашувни томоша қилиш учун 98 000 нафар мухлис ташриф буюради. Бу ўйинда нима қилиб бўлса-да, Англия ғалаба қозониши лозим эди. Учрашув бош ҳаками Готфрид Динст. Учрашувнинг асосий дақиқалари дуранг билан якунланади. 78-дақиқада Питерс Англияни олдинга олиб чиқади. Учрашув тугашига сониялар қолганида Вебер ҳисобни тенглаштиради.\nҚўшимча таймларнинг 101-дақиқасида бугунга қадар кўплаб тортишувларга сабаб бўлаётган гол урилади. Гап шундаки, Херстнинг зарбасидан сўнг тўп дарвоза тўсинига тегиб ерга тушади ва шу куни қанотда ишлаган озарбайжонлик ҳакам, Тофик Баҳромов бош ҳакамга гол бўлганлигини айтади. Қоидага кўра тўп тўлиқ чизиқни кесиб ўтсагина гол инобатга олиниши керак. Херст 120-дақиқада хет-трикини нишонлаб, Англия учун ягона бўлиб турган ЖЧни тақдим этади.\nЎйиндан кейин Оксфорд университети олимлари гол борасида тадқиқот ўтказадилар ва тўп 6 см қисми чизиқда турганини аниқлашади. Англиядаги барча ўйинлар ТВ орқали тўғридан тўғри эфирга узатилгани, уларнинг шу қарорга келишига замин яратганди.\n1974 йилга қадар ФИФА олтин медалларни фақатгина майдонга тушган футболчиларга берар эди. 1974 йилдан эътиборан финалда ўйнамаган футболчиларга ҳам медал берила бошланган. Кейинчалик ФИФА аввалги йилларда ҳам ғолиб чиққанларга медал бериш борасида қонунни эълон қилади. 2009 йил Англия ФФ 1966 йилдаги ЖЧда иштирок этган ва ҳаёт бўлган футболчиларни тантанали тарзда тақдирлайди.\nМана ўша гол\nПортугалия - Собиқ Иттифоқ терма жамоаси 2:1\nАнглия - Германия 4:2\nГоллар: Херст, 18, 101, 120, Питерс, 78 - Халлер, 12, Вебер, 90\nАнглия: Бэнкс, Коэн, Д. Чарльтон, Мур, Уилсон, Стайлз, Болл, Б. Чарльтон, Питерс, Херст, Хант\nГермания: Тилкоски, Хеттгес, Шульц, Вебер, Шнелингер, Беккенбауэр, Оверат, Халлер, Зеелер, Хельд, Эммерих.\nТўпурарлар: Эйсебио (Португалия) - 9, Хельмут Халлер (Германия) - 6, Жефф Херст (Англия), Франц Беккенбаэур (Германия), Ференц Бене (Венгрия) - 4\nЖЧга 14 кун қолди: Чили - 1962\nЖЧга 15 кун қолди. Швеция - 1958


ИнтерФУТБОЛ :: Вундеркиндлар: Порлашда давом этинг!\nВундеркиндлар: Порлашда давом этинг!\n2020 йили кўплаб ёш футболчилар ўз иқтидорларини намойиш этишди. Шундан келиб чиққан ҳолда, championat.com сайти 2021 йилда порлаши кутилаётган, ҳали 20 ёшга тўлиб улгурмаган 10 нафар футболчидан иборат рўйхат тузди. Ундан ҳали оммага исм-шарифи унчалик таниш бўлмаганлар билан биргаликда аллақачон довруқ қозониб улгурганлар ҳам ўрин олишган.\nЮССУФА МУКОКО, 16 ёш («Боруссия», Дортмунд)\nКелиб чиқиши камерунлик бўлган иқтидор эгаси тенгдошларидан анча ўзиб кетди. Бундеслиганинг U-17 ёшлар жамоалари ўртасидаги мусобақада Юссуфа 56та учрашувда майдонга тушиб, 90та гол урди, 16та голга ассистентлик қилди. Мукоконинг ўзидан икки ёш катта футболчилар ўртасидаги мусобақада қайд этган кўрсаткичлари ҳам бошқаларникидан анча юқори бўлди: 25та ўйин, 47та гол, 10та самарали узатма. Олдинда эса уни ҳақиқий Бундеслига баҳслари кутиб турарди. Бироқ Юссуфа у ерга қанчалик интилмасин, 16 ёшга тўлишини кутишига тўғри келди. Ўтган йилнинг 20 ноябрь куни ниҳоят, Мукоко мақсадига етиб, «Боруссия»нинг асосий таркибида дебютини нишонлади. Яқинда Юссуфа Бундеслигадаги илк голини уриб, Германия чемпионатида тўп киритган энг ёш футболчига айланди. Бундан ташқари, 16 ёшли иқтидор эгаси Чемпионлар Лигаси баҳсларида ҳам майдонга тушишга улгурди, дортмундликларнинг Санкт-Петербургда «Зенит»га қарши кечган ўйини (2:1)да иштирок этди. «Холанд ва Юссуфани биргаликда майдонга тушириб, уларнинг маҳоратларидан самарали фойдаланса бўладими? Албатта, бўлади», - дейди «Боруссия»ни яқиндагина қабул қилиб олган мураббий Эдин Терзич. Ҳақиқатан ҳам, бу дуэтни кузатиш қизиқарли.\nЖОВАННИ РЕЙНА, 18 ёш («Боруссия» Дортмунд)\n«Боруссия»нинг яна бир вундеркинди. Рейна дортмундликлар таркибидаги дебютини бир йил олдин нишонлаганди. Аҳамиятлиси, нафақат унинг Бундеслигадаги дастлабки ўйини омадли чиқди, шунингдек, ЕЧЛда битта голга ҳаммуаллифлик ҳам қилди. «Боруссия»нинг ЕЧЛ 1|8 финалидан ўрин олган «ПСЖ»га қарши ўз майдонида ўтказган ўйини (2:1)да Жованни захирадан майдонга тушиб, ўша баҳсда «дубль» қайд этган Эрлинг Холанднинг битта голига пас берди. Жорий мавсум Рейна «Боруссия»нинг асосий таркибидан муқим жой олишга улгурди. У дортмундликларнинг барча турнирлардаги 23та ўйинида майдонга тушиб, 4та тўп киритди, 6та голга ассистентлик қилди. 2020 йилнинг кузида эса Жованни АҚШ термаси таркибида илк марта майдонга тушди. Transfermarkt портали Рейнанинг трансфер нархини 30 млн. евро этиб белгилади. Жованни 18 ёшли футболчилар орасида бу борада фақатгина Ансу Фати (80 млн. евро) ва Эдуардо Камавинга (50 млн. евро)дан ортда, холос.\nДОМИНИК СОБОСЛАИ, 20 ёш («РБ Лейпциг»)\nВенгриялик хавбек Австриянинг «Зальцбург» клуби ҳамда ўз терма жамоасидаги ёрқин ўйинлари орқали омма эътиборига тушди. Айнан Доминикнинг исландияликлар дарвозасига урган голи боис, Венгрия термаси Евро-2020 йўлланмасини қўлга киритди. Собослаини Европанинг кўплаб топ-клублари ўз таркибларида кўришни хоҳлашганди ва у Германиянинг «Лейпциг» жамоаси сафига қўшилди. Доминикнинг савияси Австрия клуби даражасидан анча ошиб кетганлиги ўшандаёқ кўзга ташланаётган, унинг кучлироқ клуб таркибига қўшилиши вақтга боғлиқ бўлиб қолаётганди. Собослаида «Лейпциг» таркибидан мустаҳкам ўрин олиш ва футболчи сифатида ўсиш учун барча хислатлар мавжуд. Келажакда Доминикнинг сайёрамиздаги энг яхши вингерлардан бирига айланиши эҳтимолдан холи эмас. Ўз навбатида, Собослаининг универсал футболчи эканлигини ҳам таъкидлаш жоиз. У ҳар икки қанотда ҳам бир неча позицияларни ёпишга, шунингдек, зарур пайтда майдон марказидан жой олишга ҳам қодир.\nЭДУАРДО КАМАВИНГА, 18 ёш («Ренн»)\n«Ренн»даги ушбу юксак иқтидор эгаси ҳақида анчадан буён гапиришади. Эдуардонинг ҳисобида Франция термасининг бирданига иккита рекорди бор. У «учранглилар»нинг сўнгги 100 йилдаги энг ёш дебютанти ва гол муаллифи саналади. Камавинга ушбу рекордларни 2020 йилнинг кузида қайд этди. Эдуардо ўйиндан-ўйинга очилиб бормоқда, камтаргина «Ренн» жамоасининг уни ўз таркибида ушлаб қолиши қийин масала. Боз устига, Камавинганинг «Реал»га трансфер қилиниши борасида ҳам хабарлар тарқалмоқда. Декабрь ойи бошида ёш хавбек янги агент билан шартнома имзолади. У эса «Қироллик клуби» президенти Флорентино Перес билан яхши таниш бўлган Жонатан Барнеттдир. Бу факт 18 ёшли иқтидор эгасининг мадридликлар таркибига ўтиши борасидаги миш-мишларни янада кучайтирди.\nАНСУ ФАТИ, 18 ёш («Барселона»)\nКаталонияликларнинг иқтидорли футболчиси мавсумни жуда яхши бошлаб, «Барселона»нинг барча мусобақалардаги 10та учрашувида майдонга тушди ва 5та тўп киритиб, 4та голга пас берди. Бироқ кейинчалик Ансу тиззасидан жиддий жароҳатланди. Унинг 2021 йил мартида жароҳатидан фориғ бўлиб, сафга қайтиши кутилмоқда. Ансу Испания термаси таркибидаги дебютини нишонлашга ҳам улгурганди. Ўтган йилнинг 6 сентябрь куни Миллатлар Лигаси доирасида украиналикларга қарши Мадридда кечган баҳс (4:0)да Фати пенальти ишлаш билан бирга, ўзи ҳам гол урди ва испанияликларнинг йирик ҳисобдаги ғалабасига муносиб ҳисса қўшди. Умид қиламизки, жароҳат келажаги порлоқ деб қаралаётган Фатининг кейинги фаолиятига салбий таъсир ўтказмайди.\nДЕЯН КУЛУШЕВСКИ, 20 ёш («Ювентус»)\n«А» сериянинг ўтган мавсумдаги асосий кашфиётларидан бири. Кўпчиликни Деяннинг «Ювентус» ўйинига қанчалик тез мослашиши қизиқтираётганди. Бу эса жуда тез фурсатда юз берди. У «кекса синьора»нинг 18та ўйинидан 9тасида бошланғич таркибда майдонга тушди. Кулушевски рақиблар дарвозасини 3 марта аниқ нишонга олгани ҳолда, 2та голга ассистентлик қилди ва бу борада туринликлар сафида 5-кўрсаткични қайд этди. Жамоанинг янги аъзоси учун яхши кўрсаткич. Бизнингча, 2021 йилда Деян ўз олдига улкан режалар қўйиб, «Юве»нинг асосий таркибига мустаҳкам ўрнашиш учун астойдил ҳаракат қилса керак.\nСАНДРО ТОНАЛИ, 20 ёш («Милан»)\nҲозирча Сандронинг «Милан» бошланғич таркибидан жой олиши осон кечмаяпти. Италияда «янги Пирло» деб аталаётган Сандро «Брешиа» сафида анча фойдали ўйин намойиш этиб, кўплаб муҳим узатмаларни (1,9га 0,5) амалга оширган, дарвозага тез-тез зарбалар берган (0,8га 0,4), шунингдек, алдамчи ҳаракатларни (1,1га 0,6) қайд этганди. Шундай бўлса-да, Тоналининг улкан потенциалга эга эканлиги ва «россонерлар»нинг бежиз унга умид боғламаётганлиги ҳам бор гап. Ўз ўрнида таъкидлаш жоизки, миланликлар Сандрони ижарага олишган ва уни харид қилмасликлари ҳам эҳтимолдан холи эмас. Барчаси 2020|2021 йиллар мавсумининг 2-даврасида Тоналининг қандай ўйин намойиш этишига боғлиқ.\nФЕРРАН ТОРРЕС, 20 ёш («Манчестер Сити»)\nИспаниялик ярим ҳимоячи Хосеп Гвардиола нега уни «Валенсия»дан «шаҳарликлар» таркибига қўшиб олганлигини ўз ўйинлари билан исботламоқда. Торрес Раҳим Стерлинг билан биргаликда «Манчестер Сити»нинг энг яхши тўпурари ҳисобланади (барча мусобақаларда 7тадан гол). Таъкидлаш жоизки, Ферран асли вингер саналсада, асосан ўзи учун ўзгача бўлган позиция - марказий ҳужумчи сифатида ўйнамоқда. Бизнингча, Ферраннинг ўзи ҳам Гвардиоланинг мазкур қарорига қарши эмас. «Ҳужум марказида ўйнаш мен учун қулай», - деди Торрес «шаҳарликлар»нинг «Ньюкасл»га қарши кечган, ўзи ҳам гол урган ўйини (2:0)дан сўнг. - Келгусида ҳам ўз устимда ишлаб, кўпроқ голлар уришга ҳаракат қиламан». Таъкидлаш жоизки, Испания терма жамоасида ҳам Ферраннинг ишлари кўнгилдагидек кечмоқда. У ўз юрти бош жамоасида 7та ўйинда 4та тўп киритди.\nБУКАЙО САКА, 19 ёш («Арсенал»)\nСака - яқиндагина бўлиб ўтган «Арсенал» ва «Челси» жамоалари ўртасидаги «Лондон дербиси»нинг асосий қаҳрамони саналади (АПЛ 15-туридан ўрин олган, 26 декабрь куни бўлиб ўтган ушбу учрашувда «канонирлар» 3:1 ҳисобида ғалаба қозонишди. «Арсенал»нинг сўнгги голига Сака муаллифлик қилди). Whoscored талқинига кўра, Букайо ўша ўйинда «тўпчилар»нинг энг яхши футболчиси деб топилди (7,71). «Челси» билан бўлган баҳсда унинг ҳисобида 2та зарба, 2та муваффақиятли алдамчи ҳаракат бор. Шунингдек, Сака ўша баҳсда бир марта рақибдан тўпни олиб қўйган ҳолда, яна бир ҳолатда рақиб ҳужумини бартараф этди. Унинг «Челси» дарвозасига урган голи жуда чиройли кўриниш олганлигини ҳам айтиш лозим. Жорий мавсум «Арсенал» таркибида барча мусобақаларда 20та ўйинда майдонга тушган Сака ўз ҳисобига 3та гол ва яна шунча пас ёздириб қўйди. Букайонинг универсаллиги ҳам ҳайратланарли: шу кунгача 7та позиция, яъни чап қанот ҳимоячисидан тортиб, ўнг қанот вингери сифатида тўп сурди. Сака тараққиётга эришмоқда ва у Англия термаси таркибидан жой олишга ҳақли. «Арсенал» жорий мавсумни кўнгилдагидек ўтказа олмаяпти. Лекин унинг сафида янги қаҳрамон пайдо бўлгани айни ҳақиқат.\nМЭЙСОН ГРИНВУД, 19 ёш («Манчестер Юнайтед»)\nУмуман олганда, англияликлардан иқтидорли футболчилар авлоди етишиб чиқмоқда. Бунга навбатдаги ёрқин мисол сифатида «МЮ»нинг маҳоратли ҳужумчиси Мэйсон Гринвудни келтириш мумкин. Ўтган мавсум у 17та тўп киритиб, 5та голга ассистентлик қилди. Кечагина ўринбосарлар таркибида ўйнаган футболчи учун бу ажойиб кўрсаткич ҳисобланади. Бироқ жорий мавсум Гринвуднинг статистикаси бироз камтарона кўриниш олган: 3тадан гол ва самарали узатма. Аммо «иккинчи йил синдроми»ни ҳали ҳеч ким бекор қилгани йўқ. «МЮ»дагилар Мэйсоннинг келажаги порлоқ эканлигига ишонишади. Яқинда эса Гринвуднинг «қизил иблислар» билан 2025 йил ёзигача давом этадиган шартномага имзо чекиши хусусида маълумотлар тарқалди.


ҳалқа йўлида 15 ёшли Ахлиддин А.нинг тажрибасизлиги оқибатида ЙТҲ содир бўлган. Тошкент шаҳар ИИББ матбуот хизматига кўра, у қариндошига ...\nҳодисаси юз берган. Автобус оғир юк машинаси билан тўқнашган. ЙТҲ оқибатида 35 киши вафот этди, 4 та йўловчи жароҳат олди ва касалхонага ...\nҚорақалпоғистон Ички ишлар вазирлигининг маълумот беришича, автоулов қўриқланмайдиган темир йўл кесишмасига чиқиб кетган.\nтуманидан ўтувчи «Тошкент-Ўш» автомобиль йўлининг 158 километрида ЙТҲ содир бўлди. Бу ҳақда Тошкент вилояти ИИББ матбуот хизмати хабар берди. Ангрен ... бўлган ҳайдовчи — 1988 йилда туғилган фуқаро К.Э соғ-саломат. ЙТҲ натижасида тан жароҳати олганлар йўқ. Тошкент вилояти ИИББ ЙҲХБ ҳайдовчилардан ...\nРоссиядаги ЙТҲда бир ўзбек вафот этди, бештаси шифохонада\nЎзбекистоннинг Қозон шаҳридаги бош консулхонаси вазиятни ўз назоратига олган ва марҳуманинг жасадини ватанга юбориш билан боғлиқ масалалар билан шуғулланмоқда.\nэтишни сўраган. Ўша кундан бошлаб А.Содиқов ишга чиқмаган. Ходимлари ЙТҲга учраганини эшитиб, зудлик билан воқеа жойига етиб борган. Туман ...\n7 октябрь куни Сурхондарё вилоятининг Шеробод туманида йўл-транспорт ҳодисаси содир бўлди.\nБекободда янги «Малибу» йўлдан чиқиб кетиб, бетон тўсиққа урилди\nва қатнов қисмини ажратиб турувчи бетон тўсиққа бориб урилган. ЙТҲ содир бўлган вақтда машинада икки киши бўлгани хабар қилинмоқда. Ҳодиса ...\nСамарқандда чуқур жарликка қулаган «Эпика» ҳайдовчиси ва йўловчиси омон қолди (видео)\n30 сентябрь куни ижтимоий тармоқларда Самарқандда катта тезликда келаётган машина баландлиги 20 метрлик кўприкдан пастга қулаб тушгани воқеаси билан боғлиқ видео тарқалганди.


Халқ депутатлари Урганч туман Кенгашининг йигирма биринчи сессияси бўлиб ўтади » Хоразм вилояти ҳокимлиги\n21 янв 2021 07:05 Йўловчи ташиш фаолияти билан шуғулланувчи корхона раҳбарлари диққатига!\n21 янв 2021 11:56 Тайинлов\n20 янв 2021 11:22 Ички ишлар вазири ўринбосари хоразмлик ёш ходимларнинг таклифларини қўллаб-қувватлашини билдирди\n18 янв 2021 11:11 Хоразм вилоятида 2020 йилда туғилишлар сони қанча бўлди?\n17 янв 2021 05:18 Раҳматжон Қурбонов ёрқин хотираси хоразмликлар қалбида абадий яшайди\n16 янв 2021 11:45 2020 йилда қайси ҳудудда энг кўп никоҳ қайд этилган ?\n15 янв 2021 12:56 Хоразм вилояти ҳокими Гурлан тумани «Чинобод» маҳалласида фуқароларнинг мурожаатларини қабул қилди\n14 янв 2021 07:48 14 январь -Ватан ҳимоячилари куни\n13 янв 2021 02:01 Қўшкўпир тумани ҳокими ҳарбийларни табриклади\n12 янв 2021 02:16 Янгиариқ туманида умумий қиймати 208 млрд. сўмга тенг бўлган лойиҳа амалга оширилади\nХоразм вилояти ҳокимлиги » Ўзбек тили » Фаолият » Медиа » Янгиликлар » Халқ депутатлари Урганч туман Кенгашининг йигирма биринчи сессияси бўлиб ўтади\nХалқ депутатлари Урганч туман Кенгашининг йигирма биринчи сессияси бўлиб ўтади\n2020 йил 14 ноябрь куни Урганч туман ҳокимлигининг катта мажлислар залида, Халқ депутатлари Урганч туман Кенгашининг йигирма биринчи сессияси бўлиб ўтади. Сессияда тумандаги фермер хўжаликларининг пахта ва шоли маҳсулотларини етиштириб бериш бўйича тузилган контракация шартномаларини бажариш масалалари кўриб чиқилди. Урганч туман ҳокимлиги ахборот хизмати.


Табиатга муҳаббат уйғотувчи боғ\nПойтахтимизнинг Мирзо Улуғбек туманида янги экологик боғ очилди. Давлатимиз раҳбари Шавкат Мирзиёев ташаббуси билан фаолияти йўлга қўйилган ушбу масканга буюк аждодимиз Заҳириддин Муҳаммад Бобур номи берилди.\nЎзбекистон — дунёнинг жадал ривожланаётган иккинчи мамлакати\nХалқаро миқёсда катта нуфузга эга бўлган Жаҳон иқтисодий форуми рейтингига кўра, Ўзбекистон ялпи ички маҳсулоти ўсиши прогноз кўрсаткичлари бўйича 2017 йилда дунё мамлакатлари орасида иккинчи ўринни қайд этди. Рейтинг Жаҳон банкининг “Глобал иқтисодий истиқболлар” ҳужжатида келтирилган маълумотлар асосида тузилган.\nДунёдаги энг мазали ва фойдали мева-сабзавот, полиз маҳсулотлари, асосан, бизнинг минтақамизда етиштирилади, десак, асло муболаға эмас. Айниқса, қовунларимиз ҳақида гап кетганда, “Тилими тилни ёради” дея таъриф беришади. Чунки унинг таркибида 18 фоизгача қанд, С, А, В, РР витаминлари, калий, натрий, кальций, магний, темир, фосфор, олтингугурт ва бошқа фойдали элементлар мавжуд.\nЖамият учун хатарли иллат\nГиёҳвандлик жамият учун хатарли иллат ҳисобланади. Шу боис юртимизда унинг профилактикасига алоҳида эътибор қаратиб келинмоқда. Буни “Гиёҳвандликка қарши кураш ойлиги” доирасида ташкил этилаётган тарғибот-тушунтириш ишлари мисолида ҳам кўриш мумкин.


Пандемиядан кейин трендга чиққан 8 та соҳа – Газета.uz\nLotinchada 22 июн 2022, 16:48 Технологиялар Жаҳон\nИнновациялар ривожлангани сайин технологиялар ҳам янги даражага кўтарилмоқда. Бунга, албатта, дунёда содир бўлаётган глобал ва маҳаллий миқёсдаги ҳодисалар, рақобат ва бошқа омиллар ҳам сабаб бўлмоқда. Пандемиядан кейин ҳам ҳаётимиз бирмунча ўзгарди. «Тинькофф Журнал» айнан ушбу ўзгаришлар, 2022 йил ва ундан кейинги йилларда кутилаётган трендлар рўйхатини эълон қилди. «Газета.uz» ушбу трендлар ҳақидаги маълумотларни сизнинг эътиборингизга ҳавола этади.\n2022 йил ва яқин йиллардаги технологик трендлар\nБлокчейн. 2021 йилда блокчейн бозорининг умумий ҳажми 4,93 млрд доллар дея баҳоланган. 2028 йилгача бу кўрсаткич 227,99 млрд долларгача ошиши кутилмоқда. Хўш, блокчейн ўзи нима?\nБлокчейн — блокларнинг узлуксиз занжири бўлиб, уларда барча шартномалар ҳақидаги маълумотлар сақланади. Блокчейнга бўлган қизиқиш криптовалюталар билан бирга ортди. Анъанавий маълумотлар базаларидан фарқли ўлароқ, бу маълумотларни ўзгартириш ёки ўчириш мумкин эмас, фақат қўшиш мумкин.\nБлокчейн ҳозирда нафақат молия соҳасида, балки шахсий маълумотларни қайта ишлаш, идентификация, маркетинг ва компьютер ўйинлари соҳаларида ҳам кенг қўлланилмоқда.\nБлокчейн бозорининг йиллик ўртача ўсиш кўрсаткичи — 72,9%. Бозордаги энг йирик вакиллар: Coinbase, Block, DocuSign Inc.\nМетаборлиқ. Бу интернет ривожланишининг навбатдаги босқичи, инсонлар технологиялар ёрдамида ўзаро ва турли рақамли предметлар билан муносабат қиладиган виртуал-интерактив макон. Олдинроқ метаборлиқ ва унинг келиб чиқиши ҳақида батафсил маълумот берган эдик.\nМетаборлиқ бозорининг ҳажми 2021 йилда 63,83 млрд долларни ташкил этди. 2022 йилда у 100,27 млрд долларни, 2029 йилга келиб эса тахминан 1 трлн 527,55 млрд долларни ташкил этиши тахмин қилинмоқда.\nМетаборлиқ бозорининг йиллик ўртача ўсиш кўрсаткичи — 47,6%. Бозордаги энг йирик вакиллар: Meta (Facebook), Unity Software, Roblox Corp.\nНарсалар интернети (IoT). Нарсалар интернети — Internet of Things (IoT) — бу инсон аралашувисиз вазифаларни бажаришга имкон берадиган бир-бирига боғланган қурилмалар дунёси.\nНарсалар интернети соҳасига мисол қилиб, ақлли уйлар (smart house), смартфонлар, қаҳва қайнатгичлар, музлатгичлар, светофор тизимлари, саломатлик мониторинги технологиялари кабиларни ва буларнинг барчасини қўллаш технологияларини келтириш мумкин.\nБозор ҳажми 2021 йилда 384,7 млрд долларга баҳоланган. 2022 йилда у 478,36 млрд долларгача, 2029 йилга келиб эса 2 трлн 465,26 млрд долларгача ўсиши прогноз қилинмоқда.\nIoT бозорининг йиллик ўртача ўсиш кўрсаткичи — 26,4%. Бозордаги энг йирик вакиллар: Cisco, Qualcomm, Zebra Technologies Corp.\nТелемедицина. Бу тиббий хизматларини, биринчи навбатда, кўриклар ва консультацияларни масофадан туриб кўрсатишдир. Технология харажатларни камайтириш, тиббий ёрдам самарадорлиги ва чекка ҳудудларни ҳам сифатли тиббий хизматлар билан қамраб олиш даражасини ошириш имконини беради. Пандемия даврида бунга бўлган талабнинг ошиши ушбу соҳанинг келгусидаги ривожига, эътиборнинг кучайишига олиб келди.\nТелетиббиёт бозорининг ҳажми 2021 йилда 70,4 млрд долларга баҳоланган. 2022 йилда 91,2 млрд, 2030 йилда эса 431,82 млрдга етиши прогноз қилинмоқда.\nТелемедицина бозорининг йиллик ўртача ўсиш кўрсаткичи — 25,9%. Бозордаги энг йирик вакиллар: DexCom Inc,Teladoc Health Inc, Change Healthcare Inc.\nКвант ҳисоб-китоблар. Бу қандай соҳа?\nМаълумотларни узатиш ва қайта ишлаш учун квант механикаси тамойиллари қўлланилади. Бу замонавий суперкомпьютерлар қодир бўлганидан триллион марта кўпроқ ҳисоблаш қувватига эришиш имконини беради. Мана шу вазифа квант ҳисоб-китоблар соҳасининг мақсади ҳисобланади.\nУшбу бозор 2021 йилда 487,4 млн долларга баҳоланган ва 2030 йилга келиб 3,73 млрд долларга етиши кутилмоқда.\nКвант ҳисоб-китоблар бозорининг йиллик ўртача ўсиш кўрсаткичи — 25,4%. Бозордаги энг йирик вакиллар: Microsoft Corp, IBM, Intel Corp.\n3D-босма. Сўнгги йилларда ушбу технология ишлаб чиқаришга фаол татбиқ этилмоқда. Пандемия даврида, етказиб бериш занжирлари бузилганида, 3D-босмадан фойдаланган ҳолда кўплаб қисмларни жойида ишлаб чиқариш қўшимча чора бўлди.\nБу технология, айниқса, озиқ-овқат саноатига шиддат билан кириб келмоқда. Спагеттидан то пиццагача тайёрлайдиган 3D-принтерлар пайдо бўлди. 2021 йилда ҳаттоки гўштни босиб чиқарадиган 3D-принтерлар асосида янги кўринишдаги мол гўштини етиштириб, бозорга чиқарадиган бир нечта стартапларга ҳам асос солинди.\n3D-принтерлар бозори ҳажми 2021 йилда 12,6 млрд долларга баҳоланган. 2026 йилга бориб 34,8 млрд долларга етиши кутилмоқда.\nБозордаги йиллик ўртача ўсиш кўрсаткичи — 22,5%. 3D-принтерлар бозоридаги энг йирик вакиллар: 3D Systems Corp, Desktop Metal, Autodesk.\nСунъий идрок (СИ). AI (artificial intelligence — сунъий идрок) — турли вазифаларни бажариш учун инсон хатти-ҳаракатларига тақлид қила оладиган тизимдир. У кўплаб соҳаларда: робототехника, рақамли ёрдам, нутқ эгасини таниш, учувчисиз транспорт воситалари ва шу кабиларда қўлланилади.\n2021 йилда СИ глобал бозорининг ҳажми 328,34 млрд долларга баҳоланди. Бозор ҳажми 2022 йилда 387,45 млрд долларга, 2029 йилгача эса 1 трлн 394,3 млрд долларга етиши кутилмоқда.\nБозордаги йиллик ўртача ўсиш кўрсаткичи — 20,1%. СИ бозоридаги энг йирик вакиллар: NVIDIA, Amazon, Alphabet Class C (Google).\nКиберхавфсизлик. Юқоридаги технологиялар ривожланишда давом этар экан, киберхавфсизликка бўлган эҳтиёж ҳам ўз-ўзидан ошиб бораверади.\nКиберхавсизлик — тармоқ, маълумот ва шахсий маълумотларни кибермакондаги ҳужумлардан ҳимоя қилиш соҳаси ҳисобланади. Киберхавфсизлик технологиялари СИ, машиналарни ўрганиш ва нарсалар интернети каби соҳалари билан чамбарчас боғлиқ.\n2021 йилда киберхавфсизлик бозори 132,94 млрд долларга баҳоланди. Прогнозларга кўра, бу кўрсаткич 2022 йилда 155,83 млрд, 2029 йилга келиб 376,32 млд долларни ташкил этади.\nБозордаги йиллик ўртача ўсиш кўрсаткичи — 13,4%. Киберхавфсизлик бозоридаги энг йирик вакиллар: Fortinet Inc, Crowdstrike Holdings Inc, Check Point Software Technologies.\nЎзбекистон блокчейнни жорий этиш ва криптобозорни ривожлантиришни бошлади 4 июл 2018, 18:32


АМЕРИКА НАШРИ ЎЗБЕКИСТОНДА РЎЙ БЕРАЁТГАН ЎЗГАРИШЛАР ҲАҚИДА\nАмерика Қўшма Штатларининг Небраска штатида чоп этиладиган “Omaha World-Herald” газетасида “Ўзбекистон бизнес учун очиқдир” сарлавҳали мақола босилиб чиқди. У нашрнинг ижодий ходими, молия-иқтисодиёт ва сармоялар масалаларини ёритадиган журналист Стив Жордан қаламига мансуб. Бу ҳақда “Жаҳон” АА хабар берди.\nМақола муаллифининг қайд этишича, Ўзбекистон фуқаролар ҳуқуқларини ҳимоя қилишга устувор даражада аҳамият қаратмоқда. “Бугунги кунда мамлакат ҳаётининг барча жабҳаларида туб ўзгаришлар рўй бермоқда. Ўзбекистон бизнес учун очиқ мамлакатдир. Ҳукумат “халқ давлат органларига эмас, балки давлат органлари халққа хизмат қилиши керак”, деган тамойил асосида иш олиб бормоқда”.\nСтив Жордан давлатнинг бир неча минглаб одамларни махсус хизматларнинг “қора рўйхати”дан ўчириб ташлаганига алоҳида урғу берган. Бундан ташқари, Президент Шавкат Мирзиёев кўплаб маҳбусларни авф этгани, тергов чоғида қийноққа солиш ҳамда болалар ва мажбурий меҳнатни таъқиқлаганини ҳам газетхонларнинг эътиборига ҳавола қилган.\nШу билан бирга, мақолада Ўзбекистон ва Америка ўртасидаги ўзаро муносабатларнинг ҳозирги ҳолати ва истиқболларига ҳам юқори баҳо берилган. Маълум қилинганидек, ўтган йили Ўзбекистонга 40 дан зиёд йирик компаниялар вакиллари бордилар. 2017 йил сентябрь ойида Нью-Йорк шаҳрида бўлиб ўтган бизнес-форумнинг якунлари бўйича 3 миллиард АҚШ долларидан зиёд ҳажмга тенг бўлган шартномалар имзоланди.\nМуаллиф ўз мақоласи интиҳосида мамлакатимиз қонун устуворлигини таъминлаш, жаҳон бозорларида “ўзбек бренди”ни илгари суриш, хусусий жабҳани рағбатлантириш ва тадбиркорлик фаолиятини ҳар томонлама қўллаб-қувватлашга йўналтирилган кенг кўламли ислоҳотларни ҳаётга изчил тадбиқ этаётганини алоҳида таъкидлаган. “Хорижий мамлакатлар билан ўзаро савдо алоқаларидаги янгича ўсувчанлик мамлакат иқтисодиётига чет эл сармояларини жалб этишга кўмаклашмоқда”, деб ёзади “Omaha World-Herald” газетаси.


Мандариннинг фойдаси - Hidoyat.uz\nАсосий саҳифа Жамият Саломатлик Мандариннинг фойдаси\nЧоп этилди Noyabr 6, 2019 Мандариннинг фойдасиda fikr bildirishni o'chirish\nДоимо яшил тусдаги мандарин дарахти цитруслар оиласига мансуб. Унинг ширин мевалари пўчоғини ажратиш осон, айнан шу хусусияти мандаринни бошқа цитруслардан ажратиб туради. Мандарин сархил ҳолида истеъмол қилинади, мевали ва сабзавотли салатларга қўшилади, шунингдек ундан мандарин шарбати ва мураббо тайёрлаш мумкин.\nМандарин ноябрь-декабрь ойларида пишиб етилади. У Ҳиндистон, Жанубий Корея, Хитой ва Японияда энг машҳур цитрус мева ҳисобланади. Унинг дарахти Миср, Жазоир, Туркия, Озарбойжон, Бразилия, Испания ва бошқа мамлакатларда ҳам ўстирилади.\nУнинг фойдали хусусиятлари\nУшбу мева таркибида органик кислоталар, шакар, аскорбин кислотаси, тиамин, рутин ва фитонцидлар мавжуд. Терисида катта миқдорда эфир мойи бор. Мандариннинг тўйимлилик даражаси 53 ккал.\nМандаринлар B ва С витамини учун ажойиб манбадир. Куз-қиш мавсумида иммунитетни мустаҳкамлаш учун организмдаги витаминлар захирасини тўлдириб бориш муҳим аҳамиятга эга. Мандарин истеъмоли иштаҳани очади, организмдаги моддалар алмашинуви жараёнини яхшилайди, умумий қувват берувчи ва микробларга қарши курашувчи ҳисобланади.\nМандариндан олинадиган кўплаб фойдаларга қарамай, уларнинг меъёрдан ортиқ истеъмоли аллергик реакцияларни келтириб чиқариши мумкин. Меъда шираси кислотаси ошиши билан кечувчи гастрит ва ичаклардаги яллиғланиш хасталикларида мандарин тановул қилиш тавсия этилмайди.\nСифатли мардаринни қандай танлаш мумкин?\nБиринчи навбатда меванинг ташқи кўринишига аҳамият қаратиш лозим. Унинг териси заха бўлмаган ва бузилмаган ҳолатда яхлит бўлиши керак. Етилиб пишган мандаринларнинг туси бир хилда бўлади, аммо териси ғайритабиий ялтираб турганини харид қилиш тўғри бўлмайди.\nМандаринларни, шунингдек, улар етиштирилган мамлакатга қараб ҳам танлаш мумкин. Испан нави ширин, тўйинган апельсин рангига эга ва данакли бўлади. Бу каби мандаринларни пўстини арчиш жуда осон.\nТуркия мандаринлари ёрқин-апельсин тусида, данаги йўқ, аммо нордон мазага эга.\nҲам ширин, ҳам сувли ва данаксиз мандаринлар Марокашдан келтирилади. Уларни тўйинган қизилга мойил пўст орқали ажратиб олиш мумкин.


Ичида ҳатто дарахтзор ҳам бор: Сеулда янги очилган йирик универмагга саёҳат\nЖанубий Корея пойтахтида иш бошлаган янги йирик савдо маркази кенглиги ва ноодатий қурилиш концепцияси билан кўпчиликни ҳайрон қолдирмоқда. Uzbek.Life мухбири Феруза Авазова Сеулдан тайёрлаган репортажида шу ҳақда сўз юритади.\nЯнги The Hyundai Seoul универмагининг майдони – 89 минг квадрат метр. Бу тахминан 13 та футбол майдонига тенг дегани.\nHyundai компаниясининг маълум қилишича, мажмуанинг қарийб 49 фоизи тижорат учун дўконларга эмас, балки мижозларга дам олиш зоналарини яратиш учун ажратилган.\nЯшил дарахтзор ғояси\nЯнги йирик савдо мажмуаси табиат билан ҳамоҳанг бўлиб қолган ҳолда ташриф буюрувчиларга экзотик сайр ҳиссини тақдим этади. Гумбазли ойнали катта шифт, табиий ўсимликлар ва дарахтлар, универмаг марказида ўрнатилган 12 метрли шаршара – буларнинг бари катта савдо марказида пиёда айланиб, чарчайдиган мижозларнинг ҳордиқ чиқариши учун.\nThe Hyundai Seoul универмагига бориш учун яна бир асосий сабаб – Sounds Forest дам олиш зонаси. Бинонинг 5-қаватини эгаллаган бу зонани ички ботаника боғига қиёслаш мумкин.\nМаълумотларга қараганда, Hyundai компанияси мана шундай эко-оламли майдонни яратиш учун дўконлар сонини қисқартириб, 200 миллиард вон қийматидаги йиллик соф даромадидан воз кечган.\nHyundai компанияси пандемияни инобатга олиб, бинонинг қурилиш лойиҳасига бошқача ёндашди. Мижозлар қулайлиги ва эркин ҳаракатланиши учун универмаг йўлаклари 8 метр кенгликда қад ростлаган. Бу эса бизга таниш одатий гавжумликдан йироқда, ижтимоий масофани сақлаган ҳолда савдо қилишга имкон беради.\nСавдо маркази жаҳоннинг энг олди, кўзга кўринган брендлари дўконларини қамраб олган. Бу ерда 600дан ортиқ маҳаллий ва хорижий компанияларнинг маҳсулотларини учратиш мумкин. Ҳатто Microsoft ва болажонларнинг севимли ўйинчоқлар компанияси Lego ҳам бу ерда янги филиалини ишга туширди.\nHyundai Seoul савдо мажмуасининг яна бир ажойиб янгилиги – унда ёрдамчи роботларнинг мижозларга тўғри йўналишни кўрсатиб туришга хизмат қилишидир. Яъни ҳайбатли иморат ичида адашиб қолган мижоз ўзига керакли манзилни универмаг ходимларининг ёрдамисиз осонгина топиб олади.\nСеул, Жанубий Корея\nЖанубий Корея баҳсли ороллар бўйича Японияга норозилик билдирди\nБарқарор иқтисодий ривожланиш ва турғунлик. Нега Ер юзининг барча қисми бир хил даражада тараққий этмаган?\nКореяда Ўзбекистон фуқаролари учун доимий консултация хизмати ишга тушади


Воситачиликка Каримова танланди\nЎзбекистон билан муносабатларни яхшиламоқчи бўлаётган Исроил дипломатлари Гулнора Каримова билан гаплашмоқдалар. Исроиллик таҳлилчилар фикрича, бугунги кунда икки давлат ўртасидаги муносабатлар кўнгилдагидай бормаётир ва бунинг жиддий сабаблари бор.\nИсроилнинг бир неча шаҳар ҳокимлари ўринбосарларининг Тошкент ва Самарқандга 16-19 октябр кунларига режалаштирилган сафарлари бекор қилинди. Бунинг сабабларини изоҳлаган Исроилнинг Тошкентдаги элчиси Хилел Нюман бу учун Исроил матбуотини айблади.\n- Мақсадимиз бир неча шаҳарлар ҳокимлари ўринбосарларининг Ўзбекистонга ташрифини уюштириб, Тошкентнинг 2200 йиллик тўйи муносабати билан расмийларга табрик этказиш эди. Бу ердаги яҳудий жамоалар билан учрашув ҳам режалаштирилган эди. Аммо Izrus сайтига интервью берган ҳоким ўринбосарлардан бири ўзининг мавқеини кўтариш учун бу ерга келишдан кўзланган мақсад яҳудий жамоаларини Исроилга кетишга даъват қилиш эканини айтди. Ушбу ташриф атрофида шов-шув кўтарилганидан кейин биз уни бекор қилишга қарор қилдик, деди элчи Хилел Нюман.\nИсроил-Ўзбекистон муносабатларга соя солган бошқа бир воқеа 29 сентябр куни рўй берди. Шу куни Ўзбекистон бош вазирининг ўринбосари Эргаш Шоисматов Тел Авивдаги Бен-Гурион аэропортида тўхталиб, дипломатик паспортга эга бўлишига қарамасдан, хавфсизлик хизматлари томонидан тинтув қилинди. Ушбу англашилмовчилик учун Исроил томони кечирим сўрашга мажбур бўлди.\n- Агар биз унинг Исроил орқали сафар қилиши борасида аввалдан огоҳлантирилганимизда, унинг бундай муаммоларсиз ўтишини таъминлаган бўлардик. Афсуски, биз буни олдиндан билмаганмиз ва Ўзбекистон расмийси одатий текширувдан ўтказилган. Бу каби ҳолатлар келажакда такрорланмаслиги учун чоралар кўрмоқдамиз ва ҳодиса юзасидан Ўзбекистон томонидан кечирим сўрадик, деди элчи Нюман.\nИсроил матбуоти юқоридаги воқеаларни тилга олиб, икки давлат ўртасидаги муносабатларнинг ёмонлашганига ишора қилмоқда. Июл ойида Исроил президенти Шимон Переснинг Тошкентга режалаштирилган сафарининг қолдирилгани эса бундай иддаоларни янада мустаҳкамлайди. Хилел Нюманнинг маълум қилишича, Қозоғистон ва Озарбайжонга сафар қилганидан сўнг Шимон Перес Тошкентга йўл олиши керак эди. Бироқ расмий Тошкентга таклиф этилган ташриф куни президент Каримовнинг иш режасига тўғри келмаган.\nАммо Izrus сайтининг ёзишича, президент Перес сафарини уюштириш учун элчи Нюман Тошкент дипломатлари билан музокараларга вақт сарфлаб ўтирмасдан, Исроилнинг Женевадаги БМТ офиси вакили Аарон Лешно Яаардан бу масалани Ўзбекистоннинг Женевадаги БМТ ваколатхонаси раҳбари Гулнора Каримова ёрдамида ҳал этишни илтимос қилган. Izrus сайтининг раҳбари Михаил Фальков Исроил сиёсий эстеблишментида Гулнора Каримовага алоҳида эътибор берилаётганини таъкидлайди.\n- Мен бир нарсани айта оламанки, жорий Исроил маъмуриятининг айрим нуфузли аъзоларидан шахсан эшитганим, Гулнора Каримовага уларга муносабати одатий хурматдан ҳам баландроқ, дейди Михаил Фальков.\nИсроилнинг Тошкентдаги элчиси Хилел Нюман Гулнора Каримова билан президент Шимон Перес ташрифини уюштириш масаласи муҳокама этилмаганини айтди, аммо шахсан Гулнора Каримова билан Исроил дипломатининг учрашганини инкор этмади.\n- У (яъни Аарон Лешко-Яаар) Гулнора Каримова билан учрашувнинг ташаббускори бўлган. Лекин Каримова президентнинг қизи бўлганлиги учун у билан учрашув ўтказилган эмас, Каримова унинг ҳамкасби бўлганлиги учун у билан учрашув ўтказилган. Бизнинг Гулнора Каримова орқали кимгадир босим ўтказишга ҳаракат қилганимиз ҳақидаги иддаолар мутлақо ёлғон. Икки элчи учрашгандан сўнг улар икки давлат ўртасидаги муносабатларнинг барча қирраларни муҳокама этдилар. Бизнинг элчимиз иқтисодий ва сиёсий ҳамкорлик масаласини кўтарди, деди Хилел Нюман.\nЭлчининг айтишича, Исроилнинг Ўзбекистон билан муносабатлари яхши ривожланмоқда ва бу борада ҳеч қандай ҳавотирга асос йўқ. Айни пайтда ҳукумат доиралардаги манбаларга таянган ҳолда Михаил Фальков икки давлат ўртасидаги муносабатлар жиддий сабабларга кўра паст даражада қолаётганини таъкидлайди.\n- Исроилнинг Андижон воқеаларига муносабатини, тўғрироғи, бу борада сукут сақлашини расмий Тошкент кутмаган эди. Биламизки, бу воқеаларга муносабат турлича бўлди. Халқаро ҳамжамият бу воқеаларни қоралади. Лекин икки томонлама муносабатлар даражасида Ўзбекистон ҳукумати Исроилдан ёрдам кутган эди. Чунки БМТ доирасида Ўзбекистон доимо Исроилни қўллаб-қувватлаб келган эди-да. Бошқа томондан Ўзбекистонга ваъда қилинган Исроил инвестициялари кутилган даражада киритилмади. Исроил билан яқинлашиб Ўзбекистон ислом дунёси билан муносабатларни мураккаблаштирмоқчи эмас. Бугунги муносабатларни мана шу омиллар белгилаб бермоқда, дейди Михаил Фальков.\nГлобал молиявий бўҳрон шароитида Исроил ҳам таклиф этиши мумкин бўлган сармоялар ва энг замонавий технологиялар Ўзбекистонга фақат фойда келтириши мумкин. Айни пайтда президент Шимон Перес ва айниқса тошкентлик аёл билан турмуш қурган Исроил ташқи ишлар вазири Авигдор Либерман Марказий Осиё ва шу жумладан Ўзбекистон билан алоқаларни ривожлантириш лозимлиги борасида бир неча бор баёнот берган эди.\nИсроиллик таҳлилчилар фикрича, Исроил ҳукуматида вужудга келган бундай тандемдан Ўзбекистон ҳукумати ҳам самарали фойдаланиб қолиши мумкин.


UZEX ҳафталик дайжести (1 – 7 февраль) | Новости | UZEX.uz\n2021 йил 18-апрел 04:02 (GMT+5)\nUZEX ҳафталик дайжести (1 – 7 февраль) | Новости\nЎтган ҳафта давомида, яъни 1 – 7 февраль кунлари "Ўзбекистон республика товар-хом ашё биржаси" АЖнинг барча савдо платформаларида 1 545,3 млрд сўмлик товарлар сотилган бўлиб, бу аввалги ҳафтага нисбатан 0,9% га кўпдир. Бунда сотувларнинг 90,6% - биржа савдолари; 3,1% - кўргазма-ярмарка савдолари; 5,9% - электрон давлат харидлари ва 0,4% - авторақамларнинг онлайн-аукционига тўғри келди.\nКичик бизнес ва хусусий тадбиркорлик субъектлари иштирокида тузилган битимларнинг умумий ҳажми 551,6 млрд сўмни ташкил қилди. Давлат харидлари тизимларида ўтказилган электрон савдолар натижасида бюджет ва корпоратив буюртмачиларининг қарийб 20,9 млрд сўмлик маблағлари тежалди.\nКўриб чиқилаётган давр мобайнида онлайн аукцион орқали 2 314 та авторақамлар сотилди, сотилган давлат рақам белгиларининг умумий суммаси 5,6 млрд сўмни ташкил қилди. Рақобатли савдолар натижасида битимларнинг 4,2% биринчи тоифадаги авторақамларга; 12,1% иккинчи; 13,4% учинчи; 13,9% тўртинчи; 20,5% бешинчи ва 35,8% олтинчи тоифа авторақамларга тегишлидир.\nКўриб чиқилаётган даврда очиқ биржа савдолари орқали жами 1 400,1 млрд сўмлик товар ресурслари сотилди. Сотувчи корхоналар маҳсулотларни тасдиқланган жадвалларга риоя қилган ҳолда биржа савдоларига қўйишди, шу жумладан:\nЎтган ҳафтада биржа савдоларига 5 483,0 тонна пахта ёғи қўйилди ва улардан 2 214,0 тоннаси, яъни 40,4% сотилди. Ўтказилган савдоларда ҳар куни ўртача 50 та харидор иштирок этди.\nКўриб чиқилаётган даврда барча навли пахта ёғининг кунлик ўртача нархлари маҳсулотнинг бир тоннаси учун 12 756,7 минг сўмдан 12 539,2 минг сўмгача, яъни 1,7% га тушди. Ҳафта якунларига кўра 1-навли пахта ёғининг ҳафталик котировкаси маҳсулотни бир тоннаси учун 13 045,4 минг сўмни ташкил этди.\nБиржанинг шакар бозорида ҳам нархларнинг кичик пасайиши қайд этилди. Ҳафта давомида биржа савдоларига 15 381,0 тонна шакар қўйилди ва улардан 11 479,0 тоннаси, яъни 74,6% сотилди.\nКўриб чиқилаётган даврда шакарнинг барча категорияси бўйича шаклланган кунлик ўртача нархлар маҳсулотнинг бир тоннаси учун 6 790,9 минг сўмдан 6 748,0 минг сўмгача пасайган. Ўтказилган биржа савдолари натижасида маҳаллий шакарнинг 3-категорияси бўйича шаклланган ўртача ҳафталик нархи маҳсулотни бир тоннаси учун 6 780,3 минг сўмни ташкил этди.\nЎтган ҳафта мобайнида биржа савдоларига 179 252,0 тонна цемент қўйилди ва улардан 173 555,0 тоннаси, яъни 96,8% сотилди. Ўртача кунлик сотув ҳажмлари 34,7 минг тоннани ташкил қилди.\nКўриб чиқилаётган даврда цементнинг барча маркалари бўйича шаклланган кунлик ўртача нархлар маҳсулотнинг бир тоннаси учун 640,3 минг сўмдан 668,9 минг сўмгача, яъни 4,5% га кўтарилди.\nЎтган ҳафтада биржа савдоларига 33 249,0 тонна АИ-80 маркали автомобиль бензини қўйилди ва улардан 12 154,9 тоннаси, яъни 36,6% сотилди. Ўтказилган савдоларда ҳар куни ўртача 26 харидор иштирок этди.\nКўриб чиқилаётган даврда АИ-80 маркали автомобиль бензиннинг бошланғич нархи кўтарилганлиги сабабли унинг ўртача кунлик нархи ҳам маҳсулотнинг бир тоннаси учун 5 816,2 минг сўмдан 5 979,6 минг сўмгача ёки 2,8% га кўтарилди.\nКўриб чиқилаётган даврда АИ-80 русумли автомобиль бензиннинг ўртача ҳафталик котировкаси 5 815,6 минг сўмни, АИ-91 – 7 178,0 минг сўмни ташкил этди.


“Бунёдкор” матбуот хизмати ЎФА ва ПФЛнинг олиб бораётган ишларини юқори баҳолади / CHAMPIONAT.asia\n“Бунёдкор” матбуот хизмати ЎФА ва ПФЛнинг олиб бораётган ишларини юқори баҳолади\n04 фев 16:26\nТеглар : Баҳодир МирзаевЎФАПФЛБунёдкор\nКеча, супер лигага қуръа ташлаш маросими якунига етгач, ҳар ким ўз таассуротлари билан ўртоқлашар эди.\nҚуръа кимгадир ижобий яна қайсидир жамоага салбий келганини айтиш лозим. Бу борада “Бунёдкор” матбуот хизмати вакили қандай фикрда?\n- Аввало ЎФА ва ПФЛда янги иш бошлаган, ўзбек футболи ривожини янада янги босқичга олиб чиқишга харакат қилаётган раҳбариятнинг ишларига юқори баҳо берган холда, уларнинг келгуси фаолиятига омад тилайман. Миллий чемпионатимизни тубдан ислоҳ қилиш бўйича турли хил ишлар олиб борилмоқда. Хусусан жамоалар сони, чемпионатни ўтказиш тизими, чемпионатларимизни номи, супер лига, про-лига. Бу ўзгаришларнинг ҳаммаси футболимизнинг чўққига чиқишига хизмат қилсин деб умид қилиб қоламиз. Олий лига номи супер лигага ўзгаргани ҳам ҳар бир ўйинни супер даражада ўтишига туртки берсин.\n- Супер лигага қуръа ташлаш маросими ўз номи билан юқори савияда ташкил этилди. Бунгача ўтказилиб келинган деярли барча қуръа ташлаш маросимида шахсан ўзим бевосита иштирок этган холда, шуни айтишим муминки, қуръа ташлаш маросими оддий бир кўринишда ўтиб кетарди. Бу сафар раҳбарият янгича кўринишда ташкил этди. Менимча бу йилги қуръа ташлаш маросимининг ташкилотчилиги кўпчиликнинг эътиборини тортди. Шуни ўзи ҳам футболимизни янги босқичга чиқишга интилаётганидан далолатдир.\n- Қуръа натижаларига тўхталадиган бўлсам, “Бунёдкор” футбол клуби ҳамиша ўз олдига максимал вазифаларни қўйиб келади. Шу боис аслини олганда, чемпионатнинг дастлабки турларини қаерда ва қайси жамоаларга қарши ўтказиш у қадар аҳамиятли эмасди. Бундан ташқари жорий йил “Бунёдкор” Осиё чемпионлар лигаси мусобақасида иштирок этмайди ва асосий эътиборини супер лига ва мамлакат Кубоги ўйинларига қаратади. Бўлажак учрашувларга айни дамда пухта тайёргарлик кўрилмоқда. Шу боис жамоамизга дастлабки турни қаерда ва кимга қарши ўтказиш муҳим саналмайди.\n- Олдин халқаро мусобақада ҳам иштирок этганимизда географик жиҳатдан узоқроқ сафарга чиққанимизда, у ердан қайтиб келгач яна қисқа фурсат ичида миллий чемпионат баҳсида майдонга тушиш футболчиларга жисмонан юкламалар бериши мумкин эди. Бу томондан эндиликда бизда ҳаммас жойида. Аксинча бу йилги супер лига ўйинларининг дастлабки икки турини ўз майдонимизда АГМК ва “Пахтакор”га қарши ўтказишимизни ижобий баҳолайман.\n- Юқорида айтиб ўтганимдек, бўлажак баҳсларга юқори савияда тайёргарлик олиб бормоқдамиз. Рақибларимиз жуда яхши шаклланган ва хурматга лойиқ жамоалардир. Хусусан, “Пахтакор”ни ортиқча таърифлашга тил ожиздир. Мамлакатимизнинг байроқдор клуби бу йил ўз таркибини сезиларли даражада кучайтириб олишга эришди. “АГМК” жамоаси эса охирги икки йилда ўз таркибини мукаммал тарзда шакллантириб олишга уринмоқда. Тўғри, уларнинг ўтган йили биринчи даврада у қадар омади чопмади. Лекин мавсумнинг иккинч қисмида керакли очколарни жамғара олди. Бу йил ҳам Виктор Кумиков бошқарувидаги “АГМК” ўқув-йиғин машғулотларини хорижда юқори савияда ўтказаётганини кузатиб бормоқдамиз.\n- Ўйлайманки биринчи турданоқ чемпионатимизда қизиқарли тўқнашувлар бошланади. Ҳар бир турда марказий учрашувлар бор. Мухлисларга қулайлик яратиш мақсадида баҳсларнинг соат 18:00дан кейин бошланиши регламентга киритилган.\n- Ҳакамлар бўйича ҳам шуни аълоҳида таъкидлаб ўтмоқчиманки, бу йил ушбу соҳа вакилларининг ишлаш тизими ҳам янги босқичга чиқади деган умиддамиз. Бу борада соҳа мутахассислари енг шимариб иш олиб бораётганини шубҳасиздир. Қуръа ташлаш маросимида бевосита иштирок этган таниқли футбол ҳаками, ФИФА рефериси Равшан Эрматов ҳам сўзга чиқиб, бу йил ҳакамликда бир қатор ўзгаришларга қўл урилаётганини , учрашув чоғида бўлар бўлмасга хуштак чалиб, ўйинни тўхтатмасликка уринишини айтиб ўтди. Бу орқали майдонда ўзаро кескин кураш кечиб, футболнинг жозибаси ортиб боришига замин яратади.\nИшонаманки, бу йилги супер лига баҳслари кескин ва муросасиз, ҳақиқий рақобатга бой тарзда ўтади – дейди Баҳодир Мирзаев.


20 август, 2020, 09:14\nТеглар:Профессионал бокс | Сауль Альварес | Азизбек Абдуғофуров\nДаъвогарлар орасида ҳамюртимиз ҳам бор.\nБокс ва бошқа бир қанча спорт турларини трансляция қилишга ихтисослашган DAZN канали Сауль Альварес учун рақиб сифатида WBC томонидан таклиф қилинган Авни Йилдиримни тасдиқдан ўтказишдан бош тортди.\nСауль Альварес DAZN билан ҳар бир жанги учун 40 миллион долларлик шартнома имзолаган. Агар, келишув бўйича маблағ олиниши исталса, Йилдирим ёки собиқ жаҳон чемпиони Энтони Диррел каби рақиблар қабул қилинмаслиги таъкидланди.\nDAZN кўпроқ Сауль Альварес ва GGG ўртасидаги учинчи жангини ташкил этишга қизиқиши юқори бўлиб турибди. Шу билан бирга WBА чемпиони Каллум Смит ва WBО чемпиони Жо Билли Соундерс каби рақибларни ҳам қабул қилинишини айтиб ўтган.\nЭслатиб ўтамиз: супер ўрта вазн тоифасида WBC жаҳон чемпионлик камари соҳиби Давид Бенавидес ўз жанги олдидан вазн меъёрини бажара олмагани учун мазкур чемпионлик вакант қилинган эди. Вакант WBC камари учун даъвогар Авни Йилдирим учун Сауль Альварес 36-1 нисбатдаги овозлар сони бўйича рақиб сифатида қабул қилинганди. Альваресдан кейинги номзодлар WBА чемпиони Каллум Смит ва WBC Silver камари эгаси ҳамюртимиз Азизбек Абдуғофуров бўлиб турибди. Воқеалар ривожини бизда кузатиб боринг.


Ҳамфри стипендиатлари қабул қилувчи Америка университетида бир йиллик таҳсиллари давомида ўзларининг касбий қизиқишларига мос келувчи магистратура даражасида бўлган дастур бўйича ўқув курсига таклиф этилади. Шу билан бирга, Ҳамфри илмий унвон берадиган дастур эмаслигини инобатга олган ҳолда, дастур қатнашчилари ўз вақтларининг кўпгина қисмини касбий ривожланишга бағишланган тадбирларда иштирок этишга бағишлайдилар, буларга АҚШ профессор-ўқитувчилари ва мутахассислари билан маслаҳатлар ва ҳамкорликлар, жойларга ташрифлар, семинарлар, тадқиқот лойиҳалари ҳамда стипендиатларнинг ўз ватанларида қўлланилиши мумкин бўлган амалий жиҳатдан фойдали стратегияларни ишлаб чиқиш киради.\nҲамфри дастурида қатнашиш учун номзодлар қуйидаги талабларга жавоб беришлари керак:\nЎзбекистон фуқароси ёки Ўзбекистон томонидан бериладиган амалдаги паспорт олиш ҳуқуқига эга доимий резидент бўлишлари ҳамда ариза топшириш ва саралаш жараёнининг тўлиқ муддати давомида шу мамлакатда муқим истиқомат қилишлари;\nАҚШнинг бакалавр унвонига тенг бўлган, тугалланган олий маълумотга эга бўлишлари;\nТанлов йўналишлари: саҳифанинг инглизча варианти билан танишинг.\nТанловда иштирок этиш тартиби\nУшбу саҳифанинг инглизча вариантида онлайн ариза шаклига ҳавола бор. Танловда иштирок этиш учун топшириладиган ариза иккита тавсиянома ва инглиз тилини билиш даражасини баҳолаш шаклини ўз ичига олади.\nАризаларни қабул қилиш бўйича сўнгги муддат: саҳифанинг инглизча вариантига қаранг.\nАриза топшириш бўйича сўнгги муддат тугагач, қабул қилинган барча аризалар элчихона ходимлари ва собиқ стипендиатлардан иборат ҳайъат томонидан кўриб чиқилади. Ҳужжатлари маъқул топилган номзодлар АҚШ элчихонасида бўлиб ўтадиган суҳбатга таклиф қилинади. Суҳбатдан сўнг, энг яхши номзодлар АҚШ элчихонаси томонидан стипендия олишга тавсия этилади. Ушбу номзодларга TOEFL тестини топшириш учун ваучерлар берилади. Ҳамфри стипендияларини олиш учун тавсия этилган номзодлар Уильям Фулбрайт жамғармасининг хорижий стипендиялар бўйича Кенгаши томонидан тасдиқланиши лозим. Дастур грантини олганлар (танлов йилидан) кейинги йилнинг куз ойларида АҚШдаги университетларига жўнаб кетади.\nБиз номзодларда қандай хусусиятларни кўришн истаймиз?\nетакчилик салоҳияти ва ўз жамоасига манфаат кўрсатиш истаги\nюқори қизиқувчанлик ва ташаббус\nинглиз тилини яхши билиш\nдарсдан ташқари ва жамоат ишларида тажриба орттириш ва уларга қизиқиш\nОлий ўқув юртларини яқинда битирган номзодлар (ҳатто юқори лавозимларни эгаллаётган бўлсалар ҳам) топширган ҳужжатлар кўриб чиқилмайди.\nБошқарув масъулияти бўлмаган профессор-ўқитувчилар ушбу дастурда қатнаша олмайди. Инглиз тилини хорижий тил сифатида ўқитадиган муаллимлар ҳамда гиёҳвандликнинг олдини олиш ва уни даволаш масалалари бўйича мутахассислар бундан мустасно.\nЭлчихона дастурга топширилган ҳужжатларда кўрсатилган ҳар қандай маълумотларни текшириш ҳуқуқига эга. Асл вазият билан номувофиқлик аниқланган холатларда аризачининг танловдаги иштироки тўхтатиб қўйилади.\nГрантга нималар киради\nУниверситетларга кириш учун топшириладиган тестлар харажатлари қопланиши\nАҚШда яшаш харажатлари. Стипендия стипендиатга ҳамроҳлик қилувчи оила аъзоларининг харажатларини қопламайди.\nУшбу дастур бўйича барча саволларни, мавзу ўрнида «Ҳамфри дастури» деб ёзган ҳолда, қуйидаги манзилга юборишингиз мумкин: TashkentFulbright@state.gov. Шунингдек, (+99871) 140-2434 ва (+99871) 120-5450 рақамларига ҳам қўнғироқ қилишингиз мумкин. Бундан ташқари, аризалар қабул қилинадиган мавсум давомида, Фулбрайт дастури ваколатхонаси ва АҚШдаги таълим бўйича маслаҳат маркази ҳамкорлигида ўтказиладиган Ҳамфри дастурига бағишланган сессияларнинг бирига келишингиз мумкин.\nДастур хақида батафсил ва сўнгги маълумот олиш учун ушбу саҳифанинг инглизча варианти билан танишинг.\nМанба: АҚШнинг Ўзбекистондаги элчихонаси


Дунё математиклари эътироф этган олим - zarnews.uz\nШундай инсонлар бўладики, улар нафақат фарзандлар тарбияси, балки ўзининг ишига бўлган масъулияти, бошқаларга муносабати билан ҳам зиёли эканлигини намоён этади. Самарқанд давлат университети алгебра ва геометрия кафедраси профессори, физика-математика фанлари доктори Хайрулла Нарзуллаев ана шундай зиёли инсон эди.\nХ.Нарзуллаев 1922 йил 29 декабрда Самарқанд шаҳри Қўшҳовуз маҳалласида дунёга келди. 1938 йилда Ўзбек давлат университетининг тайёрлов курсини битириб, шу йили университетнинг физика-математика факультетига ўқишга кирди.\n1945 йил ўқишни тугатиб, шу факультетда аспирантурада ўқишни давом эттирди. 1949 йил физика-математика фанлари номзоди даражаси учун диссертация ҳимоя қилди. У СамДУда ассистент, катта ўқитувчи, доцент, кафедра мудири, декан ва профессор лавозимларида ишлади. 1994 йил физика-математика фанлари доктори даражасини ҳимоя қилди.\nХ.Нарзуллаев 1958 йил СамДУ физика-математика факультети, кейинроқ эса механика-математика факультети декани лавозимида 1974 йилгача самарали фаолият кўрсатди. Шу йиллар давомида факультетнинг илмий салоҳиятини оширишга катта ҳисса қўшди. Ёш олимларни ҳар томонлама қўллаб-қувватлаб, уларнинг илмий изланишларига раҳбарлик қилиш учун Россиядан етакчи математикларни таклиф қилди. Натижада ҳозирги кунда республикамиз миқёсида кўпчилик етакчи математиклар домлани фахр билан ўз устозлари деб билишади.\nХайрулла Нарзуллаевнинг сонлар геометриясининг актуал масалаларига бағишланган 100 га яқин илмий мақолалари Россия, Америка, Голландия, Германиянинг етакчи илмий журналларида чоп этилган. Сонлар назариясининг мураккаб муаммоларини ҳал қилишда яратган DOTU методи жаҳон математиклари томонидан тан олинганди. Бундан ташқари, 5 та ўқув ва бир қанча услубий қўлланмалар муаллифи ҳамдир.\nХайрулла ака Самарқанд шаҳри, университет ва факультет жамоат ишларини ташкил қилишда етакчилик қилар эди. У икки марта халқ депутатлари Самарқанд шаҳар Кенгашига депутат этиб сайланган, университет оқсоқоллар кенгаши аъзоси сифатида ёш авлодни муносиб тарбиялашда фидойиларча иш олиб борарди. Олим давлатимизнинг 8 та медали ва Олий Кенгаш президиумининг иккита фахрий ёрлиғи билан тақдирланган эди.\nХайрулла Нарзуллаевнинг турмуш ўртоғи Мунира ая ҳам умрини ўқитувчилик касбига бағишлаган. Устоз Мунира ая билан салкам 60 йиллик ҳаётлари давомида олти ўғилни вояга етказди. Улар бугун халқ хўжалигининг турли жабҳаларида самарали фаолият кўрсатмоқда.\nХ.Нарзуллаев қатъиятли, масъулиятли ва меҳнатсевар, фарзанлари ва ҳамкасбларига нисбатан талабчан ва ғамхўр инсон сифатида бошқаларга намуна бўлиб келди.


Миллиондан ортиқ абитуриентлар йил бўйи 1 августда бошланажак ОТМга кириш имтиҳонларини кутади, унга бор куч-ғайрати билан тайёрланади. Ўз навбатида, имтиҳон саволларини тузишга масъул бўлган Давлат тест маркази ҳам абитуриентлар билимини адолатли баҳолаш учун йил давомида тайёргарлик кўради.\nДТМ тест саволлари тузилишидан, уларни чоп этиш, имтиҳонни ташкил қилиш ва натижалар эълон қилингунга қадар давом этадиган узоқ ва мураккаб жараён ҳақида маълумот бериш мақсадида ОAВ вакиллари учун ўзига хос пресс-тур ташкил этди.\nТест китоблари қандай тайёрланади?\nДастлаб давлат таълим стандартлари, ўқув дастурлари ва дарсликлар рўйхати шакллантирилади. Сўнг мутахассислар иштирокида фан мазмуни таркиби муҳокама қилинади ва кенгашда тасдиқланади. Турли фанлар бўйича мутахассислар тест топшириқларини ишлаб чиқади ва тестлар апробацияси (синови) ўтказилади. Сўнг натижалар таҳлил қилиниб, айнан шу таҳлилларга асосланиб, имтиҳон саволлари тузилади. Улар бир неча босқичли экспертизадан ўтказилгач, саволлар базаси шакллантирилади. 26 кишидан иборат экспертлар гуруҳи саволларни текширади.\nДТМ бошқарма бошлиғи Умид Дўстназаровнинг айтишича, тест тузиш жараёнида таълим муассасалари ўқувчиларни қандай стандарт ва адабиётлар асосида ўқитаётгани аниқлаштирилади ва шулардан келиб чиқиб, тест тузилади. Тест китоблари шакллантириладиган бинода компютерларнинг бирортаси интернетга уланмаган. Кириб-чиқишда ҳам ҳеч қандай телефон, ахборотни олиб чиқишга имкон берадиган қурилмага рухсат этилмаган.\n«Тестлар тарқалмаслиги учун шу нуқтагача, яъни инсоннинг виждонигача бўлган жараённи назорат қиламиз. 198 минг тест тузилади ва уларни хотирада сақлаб қолиш ҳам қийин, албатта. Бу ёғи уларнинг (тест тузувчиларнинг) виждонига боғлиқ масала», дейди Умид Дўстназаров. Унинг айтишича, бирор марта ДТМ ходими саволларни бинодан олиб чиқиши ҳолати кузатилмаган. Саволларни тузадиган мутахассислар фақат ДТМда ишлайди.\nТестлар тузилгач, апробация бўлади. Яъни, улар амалда синаб кўрилади. Бирор савол жуда қийин ёки жуда осон бўлса, у қайта ишланади. Шунингдек, синовларда деярли танланмаган вариантлар алмаштирилади. Бир сўз билан айтганда, абитуриентлар учун тестларнинг қийинлик даражаси текширилади.\nТест китобларини чиқарадиган техникалар муҳрланган\nКейинги жараёнда тест топшириқларига ўзгартиришлар киритилади ва нашрга тайёрланади. Жараён билан Тест материалларини чоп этиш ва шакллантириш бўлими бошлиғи Отамурод Мадиев таништирди. Унинг сўзларига кўра, принтерлар тестни китоб ҳолида чоп этиб, чиқариб беради. 1 соатда 6 200 дона китоб чоп этилиши мумкин. Техникалар 1 суткада 100 мингга яқин тест китобини чиқара олади. Бу ердаги ҳамма принтер муҳрланган ва зарур хавфсизлик чоралари кўрилган.\nТест китоблари тайёр бўлгач, манзиллар бўйича қутилар тайёрланиб, уларга жўнатиш муҳрлари босилади ва ичига қайтариш муҳри ҳам солиб юборилади. Тестлар якунланиб, қоплар қайтганидан кейин улар ичидан жавоблар варақаси олинади. Сканер тўхтамасдан ўқиши учун махсус маркерларда белги қўйилади.\nТест синовларининг компютер таҳлили ва ахборотлаштириш бошқармаси бошлиғи Жаҳонгир Искандаровнинг айтишича, Япония ва Туркия каби ривожланган давлатларда ҳам худди шу сканерлардан фойдаланилади. Катта аниқликда ишлайдиган ускуна тест жавобларини текширишда адашмайди. Тестлар текшириб олингач, натижаларни чиқариш жараёни бошланади.\n«Тест жавоблари натижалари чиқиш жараёни бошланиши биланоқ экранда ёзиб олинади. 17 та тугма билан тест натижасини чиқариш мумкин. Бу жуда оддий ва осон усулда ташкиллаштирилган», дейди Тест синовларининг компютер таҳлили ва ахборотлаштириш бошқармаси бошлиғи.\nСаволлар базаси ва кунлик тест натижасини ҳисоблаш тезлиги ошиб боряпти\nСўнгги 4 йилда ОТМга кириш тест синовлари учун шакллантирилган тест топшириқлари миқдори сезиларли даражада ўсган. Масалан, 2017 йилда 37 мингдан ортиқ тест топшириқлари тайёрланган бўлса, 2020 йилга келиб, 198 мингдан зиёд тест саволлари базаси шакллантирилган. Мос равишда, тест натижасини кунлик текшириш миқдори ҳам кўпайган. 2019 йил 1 кунда 71 мингдан зиёд тест жавоблари текширилган бўлса, 2020 йил бу кўрсаткич 118 мингдан зиёдни ташкил қилган.\nДТМ раҳбари Мажид Каримов пресс-тур давомида 2021 йилги имтиҳонлар учун режалар ҳақида маълумот берди\nУнга кўра, абитуриентларга фанлар мажмуаси мос бўлган таълим йўналишларини чекланмаган миқдорда танлаш имкониятини яратиш, абитуриентларнинг мантиқий фикрлаши, масала ва мисолларни бажара олиш қобилиятини баҳолайдиган тест топшириқларини ишлаб чиқиш мақсад қилинган.\nШунингдек, чет тилини билиш бўйича кўп даражали тест тизимини амалиётга жорий қилиш ва йил давомида тест синовларини ташкил этиш учун республиканинг барча ҳудудларида бино ва иншоотлар қуриш ҳам 2021 йил режага киритилган.\nКўпчилик ДТМ фаолияти фақат ОТМга кириш имтиҳонларида тест тузишдан иборат деб ўйлаши мумкин, лекин аслида марказ кўплаб ташкилот ва муассаса ходимлари учун ҳам тестлар ўтказади. Масалан, ўтган йилда 28 турдаги тест синовлари ўтказган бўлса, бу йил 35 турдаги синовлар ўтказишни режалаштирилган.\nДТМ мутасаддиси: Миллий тест тизимидаги тест саволлари билан ОТМга кириш тест саволларини солиштириб бўлмайди\nДавлат тест маркази тестлар мазмунига аралашмайди – миллий сертификация тизимида тестлар тузилиши бўйича изоҳ берилди\nХалқаро имтиҳон тизимлари бўйича юқори балл тўплаган ёшларга имтиҳон топшириш харажатлари тўлиқ қоплаб берилади


Қирғизистон дори-дармонлар нархини чеклай олмади\nЖаҳон 17:01 / 15.07.2020 5550\nБу ҳақда Соғлиқни сақлаш вазирлигининг дори-дармон таъминоти соҳасидаги нархларни мониторинг қилиш бўлими мудири Ойша Сулайманова гапириб берди.\n«2019 йилда Қирғизистонда дори-дармонлар нархини тартибга солиш бўйича вақтинчалик қоидалар жорий қилинган эди. Улар 2020 йил январь ойидан кучга кирди.\nАммо пандемия, чегараларнинг ёпилиши, дунё валюталаридан бири курсининг барқарор эмаслиги туфайли мураккаб вазият юзага келди. Қирғизистон эса импортга боғлиқ мамлакат ҳисобланади. Бугунги кунда дори-дармонларнинг 97-98 фоизи яқин ва узоқ хориждан келтирилмоқда. Шу омиллар дори-дармонлар нархини чегаралашга монелик қилди», — деди Ойша Сулайманова.\nМудирнинг таъкидлашича, қоидаларни жорий қилишдан олдин валюталар курсидаги эҳтимолий ўзгаришлар инобатга олинмаган. Шу туфайли ишчи гуруҳи уларнинг янги вариантини тайёрлаган. Ҳозирги вақтда қоидалар ҳукумат билан келишиб олиш жараёнидан ўтмоқда.\n«Янги қоидаларни келишиб олиш жараёни якуний босқичда турибди. Бу қарорда мажбурий тиббий суғурта дастури ва давлат кафолати дастури доирасида бериладиган дори-дармонлар рўйхатига киритилган дори воситалари нархини тартибга солиш ҳақида гап кетади. Ҳа, рўйхатда коронавирусни даволашда ишлатиладиган баъзи дори-дармонлар бор, лекин ҳаммаси эмас.\nИкки ҳафта олдин биз COVID-19 касаллигини даволашда ишлатиладиган дори-дармонлар рўйхатини аниқлаб олдик, аммо бунинг дори-дармонлар нархини вақтинчалик тартибга солиниши ҳақидаги қарорга алоқаси йўқ», — деб якунлади Ойша Сулайманова.


БОЛА АЗИЗ-ОДОБИ УНДАН АЗИЗ — Zamaxshariy.uz\nБОЛА АЗИЗ-ОДОБИ УНДАН АЗИЗ\n12 сентября, 2018 admin Без рубрики\nМустақилликнинг дастлабки йилларидан бошлаб, мамлакатимизда фарзандларимизни жисмонан ва маънан баркамол этиб тарбиялашга алоҳида эътибор қаратилмоқда. Мантиқан бир-бирини тўлдирувчи йилларда амалга оширилган барча ишлар ҳамда ёшлар тарбияси ва уларнинг интеллектуал салоҳиятини оширишга қаратилган кенг кўламли чора-тадбирлар, изчил давлат сиёсатининг амалий ифодаси ҳисобланади. Шу маънода муҳтарам Президентимиз Шавкат Мирзиёев: “Ўз болангни ўзинг асра”, деб айтган сўзлари фарзандларимиз жамиятнинг бирламчи бўғини эканлигини исботлайди. Бугунги кунда оддий ҳақиқат барчамиз учун аён бўлиши керак: Олдимизда турган энг улуғ мақсадларимиз – мамлакатимизнинг буюк келажаги ҳам, эртанги кунимиз, эркин ва фаровон ҳаётимиз ҳам, Ўзбекистоннинг жаҳон ҳамжамиятида қандай ўрин эгаллаши ҳам – буларнинг барча-барчаси, авваламбор, янги авлод, униб-ўсиб келаётган болаларимиз қандай инсонлар бўлиб вояга етишига боғлиқдир.\nҲақиқатан ҳам бола тарбияси ҳаётий зарур масаладир. Ҳар бир оиладаги тарбия, боланинг гўдаклигиданоқ бошланади, бола ҳаётининг кўп қисмини оилада ўтказади.Умуман, ҳар қандай оиланинг мустаҳкамлиги, оилавий тарбиянинг таъсирчанлиги ва самарадорлиги кўп жиҳатдан оилада қарор топган ўзаро муносабатларга, уларнинг маънавий-ахлоқий иқлимига боғлиқ. Зеро, Пайғамбаримиз Муҳаммад(с.а.в.)нинг бир неча Ҳадисларида айтилганидек, ота-оналарнинг фарзандларига қолдирадиган энг катта мероси, уларга ўргатадиган ахлоқи ва одобидир. Шарқ мутафаккирлари ҳам боланинг оиладаги тарбияси хусусида ўз асарларида жуда кўп тўхталиб ўтганлар. Жумладан, буюк аллома ва мутафаккир Абу Али ибн Сино ўзининг “Донишнома” асарида, бола тарбияси учун аввало ота-она масъуллигини таъкидлайди. Шу билан бирга аллома ўз асарида ота-онанинг илмли, фозил ва дунёқарашлари кенг бўлишликларини алоҳида уқтириб, фарзанд тарбиясидан масъулиятлироқ иш йўқлигини очиб беради. Абу Али ибн Сино ёш болани яхши аҳлоқли, жисмонан соғлом қилиб камол топтиришда шахсий намуна бўлиш усулини кўп уқтиради: “Бола тарбиясида энг аввало оила ҳаётини тўғри йўлга қўйиш муҳим аҳамиятга эга.\nЧунки оилада катта ёки кичик нарса бўлмайди. Ҳамма нарса, хатто, энг оддий бўлиб кўринадиган оилавий муносабатлар ҳам болага таъсир кўрсатади. Айниқса, ростгўйлик, самимийлик, садоқатлик ва ширин суҳан бўлиш бола камолотидаги муҳим ҳаётий воситалардан биридир. “Улуғ мутафаккир Кайковус ҳам ўзининг “Қобуснома” номли асарида, фарзандни ақл эгаси бўлишни ҳамма нарсадан улуғ деб билиб, шундай насиҳат қилган эди: “Агар молсизликдан қашшоқ бўлсанг, ақлдан бой бўлмоққа харакат қил, чунки мол ила бой бўлмоқдан, ақл ила бой бўлмоқ яхшироқдур. Ақл ила мол жам этса бўлур, аммо мол ила ақл ўрганиб бўлмас. Билки, ақл бир қимматбаҳо нарсаки, уни ўғри ололмас, у ўтда ёнмас ва сувда оқмас”.\nБола тарбиясининг энг муҳим жиҳати, бу ота-онанинг сабр-тоқатли, хотиржамлиги ва ҳамжихатлигидадир. Аммо оила нотинч бўлса, бола на боғчада, на мактабда ва на ташқи ҳаётда ўзини юриш-туриши-ю, идрокига жавоб бера олади. Бундай муҳитда ўсган боланинг асаби толиқиб, сержахил бўлиб қолади ва у вояга етгандан сўнг ўзбошимчалик билан ғайритабиий ҳамда ғариқонуний ишлар қилишгача бориб етади. Олимларнинг фикрига кўра ота-оналарнинг оиладаги масъулиятини қуйидагича белгилаш мумкин:– Болага соғлом турмуш тарзи, илк ҳуқуқий, иқтисодий билимларни бериш, аҳлоқ-одоб меъёрларига ва тиббий-гигиеник талабларга риоя қилишни уқтириб бориш;– Қизиқишларига қараб бўш вақтни тўғри тақсимлашни ўргатиш;– Спорт билан шуғуллантириш, турли харакатли ўйинлар, машқлар орқали болани чиниқтириш, уни экологик ва эстетик жиҳатдан тарбиялаш;– Болаларнинг жинсини, яъни ўғил ёки қиз болалигига қараб тарбияга хос алоҳида хусусиятларига эътибор қаратиш, суҳбатлар ташкил этиш;– Дунёвий ва диний билимларни эгаллашга жиддий эътибор бериш ҳамда болалардаги ватанпарварлик туйғуларини ўстириш мақсадга мувофиқдир.\nФарзандни қандай бўлса шундайлигича, яъни ўзининг алоҳида ҳусусиятлари, одатлари билан қабул қилиниши, бола шахсининг такрорланмаслигини, ўзига хослигини тушуниш ота-онага катта сабр ва масъулиятни юклайди. Фарзанд ота-она онгида улар истагандек мукаммал ҳиссиётларини, ҳар-бир боланинг ўзига хослигини, табиатан берилган иқтидорини сезиб тарбиялаш ота-онага юкланадиган вазифадир.\nБунда оиладаги кексаларимиз, яъни бува ва бувиларнинг ҳам фарзанд тарбиясида катта ҳиссаси бўлади. Оиладаги боланинг ривожланишида, ўзига бўлган ишончни мустаҳкамланишида, атрофидагиларни ҳурмат қилиш, меҳр-муҳаббат кўрсатиш ва бирдамликда ҳаракат қилишга ўргатишда уларнинг ўрни беқиёсдир. Ота-она, бува-бувилар ўз ҳаёт фаолиятларида учратган қийинчиликлар, йўл қўйган хатоларни тўғри талқин қилиб, фарзандларга тушунтиришлари ва уларда ўзига бўлган ишонч, меҳнатсеварлик ҳамда сабр тоқат ҳиссини шакллантирадилар. Ота-она ўз боласини хато ва камчиликларини юзига солишдан, бошқаларга намуна қилиб кўрсатишдан қочиши керак. Бу ҳолат болада келажакка бўлган ишонч ва интилишларни кучайишини таъминлайди. Болага “Сени бугунги ишинг яхши, эртага бундан ҳам яхши бўлади” – деган фикрни билдириб туриш яхши натижалар беради. Тарбиянинг бу йўли боланинг руҳий ва жисмоний саломатлигини мустаҳкамлайди, олдига қўйган мақсади йўлида ички ва ташқи келишмовчиликларни камайтиради ва ўзига бўлган ишончни таъминлайди.\nХулоса қилиб айтганда юқорида тилга олинган тарбия шаклларини амалга оширишнинг энг қулай йўли – аввало ота-оналарнинг маънавий билим савиясини ошириш, уларда соғлом тафаккур ва замонавий дунёқарашни шакллантиришдир. Бу эса ҳар бир ота-онанинг ўз фарзанди олдидаги, эл-юрт олдидаги бурчини тўғри англашни, инсоннинг дунёга келиши ва камол топиб ривожланишига оид қонуниятларни пухта билишни, оилавий муносабатлар доирасида миллий урф-одат ва анъаналаримизни энг нодирларини турмушга сингдириш орқали, болаларда миллий қадриятларимизга бўлган меҳр-муҳаббатни уйғотишни ва уларни мустақил фикрлайдиган кишилар қилиб тарбиялашни тақозо этади.\nPrevious Post:ДИН НИҚОБИДАГИ ТАҲДИДЛАРДАН ҲИМОЯЛАНАЙЛИК\nNext Post:ВАТАННИ СЕВИШ ҲИКМАТИ


Доимий ва вақтинча турган жойи бўйича рўйхатдан ўтиш янада енгиллашди.\nҚашқадарё вилоятида байрам !\nСурхондарё вилояти, Қумқўрғон туманида 101 ёшни қаршилаган аяга биометрик паспорт тақдим қилинди.\nВеб-сайт орқали ҳамда ижтимоий тармоқларда фуқаролардан келиб тушган мурожаатларнинг муҳокама этиб бориш имконини яратувчи махсус саҳифа. https://t.me/passport_viza РЕСПУБЛИКА БУЙИЧА ПАСПОРТ, ПРОПИСКА, ФУҚАРОЛИК МАСАЛАЛАРГА ОИД САВОЛЛАР ВА УЛАРНИ МУҲОКАМАСИ АМАЛГА ОШИРИЛАДИ. Маълумот учун: https://www.instagram.com/iivmfrbb/ ва фейсбукда www.facebook.com/pg/gumiog/posts/ хабардор бўлинг\nИИВ Миграция ва фуқароликни расмийлаштириш бош бошқармаси ва унинг қуйи тизимларида амалга оширилаётган ишлар ҳамда янгиликлар ҳамда махсус телеграм гуруҳи ҳақида\nПропискани ислоҳ қилиш юзасидан Ўзбекистон Республикаси Президенти фармони имзоланди.\n«Яратганнинг ўзи ҳаммамизни паноҳида асрасин!». Президент Ўзбекистон халқига Наврўз табригини йўллади Фото: Президент матбуот хизмати\nСирдарё вилояти Ички ишлар бошқармаси Миграция ва фуқароликни расмийлаштириш бошқармаси бошлиғи лавозимига янги тайинлов амалга оширилди. Сирдарё вилояти Ички ишлар бошқармаси Миграция ва фуқароликни расмийлаштириш бошқармаси бошлиғи лавозимига подполковник Забиров Руслан Борисович тайинланди.\nҲурматли фуқаролар паспортингизни эҳтиёт қилинг!!!\nМурожаатингиз ҳал бўлдими?\nЖиззах вилоятида Ўзбекистон Республикаси Ички ишлар вазири ҳамда вилоят хокими иштирокида тадбир бўлиб ўтди.


Аграр университетида талабалар мусобақаси (фото)\n28 октябрь, 2017, 22:50\nТошкент вилоятининг Қибрай туманида жойлашган Тошкент Давлат аграр университети спорт мажмуида талабалар турар жойларида яшовчи талаба-ёшлар ўртасида оммавий спорт турлари бўйича мусобақалар бўлиб ўтмоқда.\n100 нафардан зиёд талабалар спортнинг мини-футбол, волейбол, стол тенниси, сузиш, кураш ва шахмат турлари бўйича 10 октябрдан бошлаб беллашишмоқда. Бугун спортнинг мини-футбол ҳамда волейбол турлари бўйича ғолиб ва совриндорлар номи маълум бўлди.\n1-ўрин - Мева-сабзавотчилик ва узумчилик факультети,\n2-ўрин - Агрономия факультети,\n3-ўрин - Ветеринария ва ипакчилик факультети.\n1-ўрин - Менежмент факультети,\n3-ўрин - Зоотехния ва балиқчилик факультети.\n1-ўрин - Агрономия факультети,\n2-ўрин - Менежмент факультети,\n(Мусобақанинг бошқа турлари бўйича натижалар кейинги чиқишларимизда маълум қилинади)


17:31 / 21.07.2020\nКасаллик кўпая борган сари унга қарши курашда қабул қилинувчи дори воситаларини тўғри танлаш масаласи жиддийлашмоқда. Тавсия қилинган ва кўпчилик томонидан истеъмол қилинаётган дори воситалари бўйича иммунолог-инфекционист Азиза Хўжаева ўз фикрларини билдирди.\n«Авиган» – вирусларга қарши препарат. Таъсири жуда яхши. Бу дори воситаси вирус структурасига асосан яратилган. Фақат уни қандай пайтда қабул қилишни билиш керак. Масалан, вирус эндигина юқиб, организмда кўпая бошлаганда, ёки кўпайиши юқори чўққига чиққанда яхши фойда беради.\nКасалликка қарши антитаначалар ишлаб чиқарилиб, вирус қолдиқлари қолган пайтда ишлатиш бефойда бўлади», – деди шифокор «Тез ёрдам» телевизион дастуридаги чиқишида.\nТиббиёт фанлари номзоди «Плаквенил» дори воситасига ҳам тўхталиб ўтди.\n«Плаквенил» – иммунитетни сунъий пасайтиради. Шунинг учун коронавирусдан даволанаётган беморлар уни ичмаслиги керак. «Плаквенил» энг биринчи малярия (безгак)га қарши ишлатилган дори. Паразитларга қарши ва иммунитетни оширмаслик, яъни иммунитетни босиб туриш учун ишлаб чиқарилган. Ўзини касалликдан ҳимоя қилаётган тана айрим пайтларда ҳимояни ошириб юборади. Ҳимоянинг ошиб кетиши организмни ўлдириб қўйиши ҳам мумкин. «Плаквенил» шундай ҳолатда ишлатилади. «Плаквенил» коронавирусга қарши курашда илк бор Хитой қўлланмасига киритилган.\nДастлаб, иммунитетнинг кучлилиги беморнинг ўзига салбий таъсир қилмаслиги учун бу дори беморларга берила бошланди. Аммо дорининг салбий таъсирлари бор. Юрак хасталиклари бор бемор «Плаквенил»га учраб қолса, дори унинг юрак уришини тўхтатиб қўйиши ҳам мумкин.\nҲозир ҳеч қайси давлатда «Плаквенил» дориси ишлатилмаяпти. Фақат Ҳиндистонда ишлатилаётгани ҳақида маълумот бор. Ўзбекистонда ҳам коронавирусни даволаш протоколларининг дастлабкисига «Плаквенил» киритилган эди. Лекин ҳозирги протоколда «Плаквенил» йўқ.\nШундай бўлса-да, Ўзбекистоннинг ҳам айрим жойларида «Плаквенил» бепул тарзда берилаётгани ҳақида хабарлар бор. Фуқаролардан бу дорини ичишни тўхтатишни сўраган бўлардим», – деди иммунолог-инфекционист Азиза Хўжаева.\nАввалроқ «Плаквенил» дори воситаси бўйича Коронавирусга қарши курашиш штаби аъзоси, Тошкент врачлар малакасини ошириш институти профессори Феруза Ҳамробоева ҳам ўз фикрларини билдириб ўтганди:\n– Дори воситалари қайта кўриб чиқилиши, қатор ўрганишлар асосида дорилар жамланмасидан «Плаквенил» чиқариб ташланди. Олдин қўлланилганининг сабаби – клиник изланишлар натижасида 2020 йил февраль ойида француз олимлари мазкур икки дорини коронавирусга қарши самарали экани ҳақида хабар беришганди ва мана шу тадқиқотга асосан нафақат биз, балки дунёнинг кўплаб давлатларида бу дори ишлатилган, – деганди Ҳамробоева.\nМутахассис: «Арбидол» дориси оммалашиб кетди ва танқис бўлиб қолди. Бу дорининг арзон ва самарали бўлган муқобил вариантини топиш мумкинми», деган саволимизга:\n– Албатта, вирусли инфекцияларда даволашда қўлланадиган 44 номдаги препаратлар маҳаллий ишлаб чиқарувчилар томонидан давлат рўйхатидан ўтказилган. Улар ацикловир, энтекавир, оксолин, умифеновир, ламивудин, абакавир, рутан каби таъсир этувчи моддалар сақлаган ҳамда мажмуавий таркибга эга бўлган вирусларга қарши воситалардир. Фақат бир дорига боғланиб қолиш, ўшандан нажот кутиш тўғри эмас, – дея жавоб берганди.


Ҳар биримизнинг рўзғоримизда топиладиган, арзон ва фойдали сули ёрмаси нафақат ошқозонни сийлайди, балки юз териси учун ҳам айни муддаодир. Диққат қилинг, ҳамёнбоп маҳсулотдан энг сара ниқоблар рецептини ҳавола этамиз.\n3 — 4 ош қошиқ сули ёрмасини қаҳвамайдалагичдан ўтказиб олинг.\nҲосил бўлган кукунни усти ёпиқ идишга жойланг.\nЮвинишдан олдин ярим сиқим сулини кафтингизга олинг-да, юзингизга суртинг.\nСўнг илиқ сувда чайиб олинг.\nТерингиз ўта таъсирчан турга мансуб бўлса, 2 ош қошиқ сули устидан 100 грамм қайноқ сувни қуйинг-да, ёрма шишиб чиққнига қадар қолдиринг. Бўктирилган сулини икки қават докадан ўтказиб, ажралган шираси билан юзингизни артинг. Бу усул ҳуснбузар тошганида қўлланилса, яхши натижа беради.\n+ гуруч: тенг миқдорда гуруч ва сули ёрмасини қаҳвамайдалагичдан ўтказинг. Ҳосил бўлган аралашманинг 2 ош қошиғини озроқ қатиқ билан аралаштиринг-да, юзингизга суртинг. Енгил ҳаракатлар билан скрабни тери бўйлаб тарқатиб, сўнг илиқ сувда чайиб олсангиз кифоя. Мазкур усул ёғли юз териси учун мос келади;\n+ бодом мағзи: бир сиқим бодом мағзини ҳовончада эзғиланг. 1 ош қошиқ сўли, 1 чой қошиқда асал ва алоэ шарбати билан аралаштирилган бодом мағзи терини оқартириб, доғлардан асар ҳам қолмайди;\n+ ош тузи: 1 ош қошиқ сулини бир чимдим туз, 1—2 ош қошиқ ўсимлик ёғи (arap терингиз ёғли бўлса, мой ўрнига қатиқ ишлатиш) билан аралаштириб, скраб тайёрланг;\n+ тухум: бир дона тухум оқини яхшилаб кўпиртиринг. 1 ош қошиқ сули ва 1 чой қошиқ асални қўшиб, ҳосил бўлган аралашмани юзингизга суртинг. Тери катаклари тозаланиши учун айланма ҳаракатлардан фойдаланинг.


УЙ АЖИНАСИ… (Ғаройиб ҳодисалар изидан) - 3 Мая 2020 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2020 » Май » 3 » УЙ АЖИНАСИ… (Ғаройиб ҳодисалар изидан)\nҲа, биз эрим билан бахтли яшардик ўша пайтларда. Қизимиз бор эди. Ўз уйимиз бўлмагани боис, бир квартирани ижарага олдик. Эсимда, квартирамизнинг рақами ўн уч эди. Лекин бу нарсага эътибор қилмасдим. Ўша квартирада бироз яшаб, қўшнилар билан танишдик.\n— Вой, бу квартирада шунчадан бери қандай чидаб яшаяпсизлар? — бир куни қўшни аёл Нина хола сўраб қолди.\n— Қандай яшардик? Тинчгина, бошқалар каби яшаяпмиз.\n— Ҳа-а, — Нина хола бош чайқаб қўйди. — демак, сизлар уйнинг "кўринмас хўжайини”га ёқиб қолибсизлар.\n— Қанақа хўжайин? "Домовой”ни айтаяпсизми?\n— Шунга ўхшаш… Биласизми, сизларгача бу ерда кўпчилик оилалар ижарада туришган. Аммо улар икки-уч ойдан ортиқ яшай олишмаган. Кўчиб кетиб қолаверишган.\n— Ўша кўринмас хўжайин тинчлик бермаган-да!\n— Биз мана икки йилдан бери турибмиз-ку! — дедим кулиб.\n— Майли, ишқилиб, омадингларни берсин!..\nШу билан суҳбатимиз якун топди. Мен деярли парво қилганим йўқ Нина холанинг гапларига… Ҳа энди, кекса кампир гапирди-қўйди. дедим-у, юравердим… Аммо…\nАниқ эсимда. Мен туғруқ таътили тамом бўлгач, ишга қайтдим. Бир куни ишдан келиб ҳар қачонгидек овқат тайёрладим, кир ювдим. Хуллас, соат тунги ўн иккилардагина ухлашга ётдим…\nКўзим кетган экан. Бир маҳал кимнингдир қаттиқ қарсак чалишидан уйғониб кетдим. Даст ўрнимдан туриб қоронғиликда яхшилаб қулоқ солдим. Қизим ёнимда ухларди. Шкафдан бирор нарса тушиб кетди шекилли деб ўйладим ва яна ўрнимга чўзилдим… Бирпасдан кейин қоғозларнинг шитирлаши хонани тутди. Бу овозга дераза токчасида турган қадаҳнинг жиринглаши қўшилди.\n— Ким у? — дея оҳиста сўрадим. Саволимга ёнимда ётган эрим уйқу жавоб берди.\n— Ухла. Ташқарида шамол турган бўлса керак…\nШу билан хонага бир муддат сукунат чўкди…\nУйқум қочиб кетди. Секин ўрнимдан турдим-да, чироқни ёқдим. Ҳамма нарса жой-жойида турибди. Китоблар ҳам жойида. Полда ҳеч вақо йўқ. Қадаҳ ҳам. Ие, ким унда қадаҳни жаранглатди, қоғоз шитирлатди?..\nЧироқни ўчириб қайтадан ўрнимга ётдим. Кўзимни юмганим ҳамоно кимдир оёқларимни силаётгандек туюлди. Мушукми десам, уйимизда мушук йўқ. Эрим ҳазиллашаяпти шекилли деб ўйлаб шартта ўрнимдан турдим. Ҳозир уни уришиб ташламоқчи эдим. Аммо… Қарасам, у қотиб ухлаяпти. Ўтдим-да, бошимгача кўрпага ўралиб олдим. Ана шунда ҳақиқий қўрқув бутун танамни эгаллаб олди-ёв!.. Одам қўрққанда сочи тикка бўлишини ана ўшанда англаб етдим. Секин кўрпадан бошимни чиқарсам… Бир бурчакда катталиги итдай келадиган бир кимса менга тикилиб турарди. Сал қурса қичқириб юбораёздим. Нафасим бўғилди. Қанча уринмай, овозим чиқмасди…\nҲалиги кимса бирпас тургач, шкаф олдига борди-ю, тўсатдан ғойиб бўлди…\nШундай ишлардан кейин ухлаб бўлармиди. Титраб-қақшаб ўрнимдан турдим-да, стаканга муздай сув қуйиб ичдим…\nШу тобда бувим раҳматлининг гаплари ёдимга тушиб кетди.\n— Ҳар бир уйнинг ажинаси бўлади. — деганди бувим. — Унинг жаҳлини чиқариб бўлмайди. Зиён етказиши мумкин. Агар ундан қутулишни истасанг, супургини қўлингга олгин-да, дуолардан бир-нечтасини устига ёзиб уйнинг ҳамма бурчакларига теккизиб чиқ. Кетидан Худонинг муқаддас сувидан сеп!..\nЎзимга келиб шкафга яшириб қўйган муқаддас сув тўла шишани олдим. Сўнгра супургига эринмай дуолар ёздим. Ва уй бурчакларига худди бувим раҳматли айтганидек теккизиб, муқаддас сувдан сепдим. Ана шундан кейингина кўнглим таскин топиб ўрнимга ётдим…\nЭ, уйқудан асар ҳам қолмаганди. Соат эрталабки тўртларгача қулоғимни динг қилиб ётдим. Хайрият, у кимса қайтиб кўзимга кўринмади…\nМана, шу воқеага ҳам ўн йилдан ошибди. Биз ҳеч қачон ажинани кўрмадик. Тунларимиз осуда.”\nКатегория: YANGILIKLAR / ЯНГИЛИКЛАР / ХАБАРЛАР / МАЪЛУМОТЛАР | Просмотров: 28 | Добавил: Sherlaruz.CoM | Теги: #xabarlar, #Yangiliklar, #ahborot, #habarlar, #новости, #newsuz, #news, #uznews, #Yangilik | Рейтинг: 0.0/0


Тор созига ҳамоҳанг қалб - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 16 Март 2018\tКӯришлар: 702\nНоҳия раиси Рустам Жўразода раҳбарлигидаги меҳмонлар расталарни кўздан кечиришар экан, машҳур хонанда Фахриддин Умаровнинг қўшиғини жўшиб куйлаётган йигит кўпчилик диққатини тортди. У торни ажиб бир истеъдод, завқу шавқ билан чалар ва қўшиқ оҳангига сел бўлган ҳолда куйларди. Унинг овози ва торининг оҳанги ўнлаб меҳмонларни сеҳрлаб қўйган эди…\nТанишдик: Олимбой Раҳимов. Қишлоқ мактабида мусиқа фанидан дарс беради. Фахриддин Умаров ва унинг шогирди Ҳожиакбар Ҳомидов қўшиқлари шайдоси. Ҳарчанд ўнлаб санъаткорлар бўлса-да, Олимбой бошқаларни тан олмайди. Қайси давра бўлмасин, «Бир жуфт Фахриддиндан бўлсин!» - деб таклиф қилишади. Торни қўлга олади. Бу қадимий мусиқа асбобини меҳр қўйиб, қалб қўри ва кўз нурини бериб, ҳафсала билан ясаган, ипларини ўзи тортган…\n-Тор ясаш ҳунари акамдан қолган. Ҳошимбой акам бир дутор ясаганди. Аниқроғи, уни бошлаган эди. Мен у вақтда ҳали ёш эдим. Лекин унинг ишига ҳавас билан зеҳн қўйгандим. Дутор битмасдан, акажоним автомобил фалокатидан 25 ёшида ҳалок бўлди. Ўша дуторни тўла битказиб, созлаб «жигарбандини эслаб турсин», дея онажонимга топширдим. Онам Қумринисо 85 ёшларида оламдан ўтдилар. Ҳозир ўша дутор набирам Нодиржонда сақланмоқда…\nОлимбой, бу орада, Содирхон Ҳофиз номидаги Хўжанд мусиқа билим юртида таҳсил олиб, мутахассис бўлди. Кўп йиллардан бери 2-ўрта умумтаълим муассасасида мусиқадан дарс беради, ўнлаб шогирдлар етиштирган ва улардан кўпчилиги катта давраларда ўз истеъдодларини намойиш этиб, устозга шуҳрат келтирмоқда. Аммо Олимбой акасидан ўрганган ҳунардан кечмади. Дутор, рубоб, тор ясайди, доирага тери қоплайди. Бу асбоблар учун хом ашё – тут, ёнғоқ, ўрик ғўлалари ҳар вақт етарли. Шундай экан, қишин-ёзин иш топилади. Мактабдан келади-да, иш кийимини кийиб, иш бошлайди. Ёнида ўғли Азизжон… Чин ҳаракат қилишса, бир ойда дутор ё торни қўлдан чиқаришади. Лекин шошилмайди. Чунки асбоб безаги, унинг гўшаги, хараги ёки ипларини тортиш давомида янги-янги ғоялар пайдо бўлиши мумкин-да...\n-Бир вақтлари торнинг косасини ясардик ва бир фурсат ўтгач ёриларди… Нима қилишни билмасдик. Бундан отамиз хабар топди ва: -Бир оғиз сўрасаларинг бўлмасмиди, болаларим? Ўша косани қозонга солиб бир маромда қайнатиб, кейин қуритинглар,- деди. Шундай қилдик. Иш кўнгилдагидек бўлгач, ўзбошимчалик қилиб, отамизга вақтида маслаҳат сўрамаганимиздан пушаймон эдик,- дейди Олимбой Раҳимов.\nОлимбойнинг меҳнат маҳсули, нафақат, қишлоқ, балки ноҳия, ҳатто, қардош Ўзбекистон ноҳияларида ҳам ўз харидорини топган. У савдо қилмайди, харидор билан тортишмайди. Эшигини қоқиб келган харидор тор ё дутор жарангини кўрар экан, устанинг айтганини беришади . Ҳатто, ўз қараши-ю овозига мослаб асбоб тайёрлашга буюртма беришади. Ўтган йилларда тайёрлаган мусиқа асбобларини ҳисоблашса, 30-35тадан ортиқ…\nДеваштич ноҳияси, Истиқлол қишлоғи.\nКЎЗЛАРИНГГА ҚУЁШ БЎЛИБ БОТСАМ ЎЗИМ…\nИжод олами – беканор. Унда ҳар бир ижодкор ўз маҳорати, қобилияти ва имконият даражасида қалам тебратади. Энг асосийси, дил қўридан чиққан туйғуларнинг кўнгилларни забт этишида.\nЭлектрон почтамга Москва шаҳридан мактуб келди. Мактубни Спитамен ноҳиясининг Тағояк қишлоғи фарзанди, айни пайтда Москва шаҳрида яшаб, фаолият юритаётган ватандошимиз Хуршид Самиев ёзган экан.\nБугун: 23-02-2020 09:14:23


Сенат Раиси юртдошларимизни Ўзбек тили байрами куни билан табриклади - Халқ сўзи\n11:41 21 Октябр 2020 Сиёсат\nПарламент юқори палатасининг саккизинчи ялпи мажлисида Сенат Раиси Танзила Нарбаева юртдошларимизни бугунги қутлуғ сана – «Ўзбек тили байрами куни» билан табриклади.\n– Миллатимиз маънавиятини юксалтиришда, миллий ўзликни англашда, айниқса, ёш авлод қалбида миллий ғурур ва ифтихор туйғуларини шакллантиришда ўзбек тили – она тилимиз беқиёс аҳамиятга эга, – деди Сенат Раиси Т.Нарбаева. – Давлатимиз раҳбари Бирлашган Миллатлар Ташкилотида ўзбек тилида нутқ сўзлагани тарихда кузатилмаган воқелик бўлиб, она тилимизга бўлган юксак эҳтиром ва эъзоз намунасидир. Қолаверса, Бундан роппа-роса бир йил олдин Президентимизнинг ўзбек тилининг давлат тили сифатидаги нуфузи ва мавқеини тубдан оширишга оид Фармони тилга бўлган эътибор ва масъулиятни ошириш йўлидаги муҳим қадам бўлди.\nҲукумат тузилмасида Давлат тилини ривожлантириш департаменти ташкил этилиб, бу борада тизимли ишлар амалга оширилаётганини алоҳида эътироф этиш лозим.\nОна тилимизнинг тарихий илдизлари, маънавий-маърифий хусусиятлари ва серқирра жилоси, шубҳасиз, буюк шоир ва мутафаккир Алишер Навоий ижоди билан чамбарчас боғлиқ. Шу маънода Президентимизнинг куни кеча эълон қилинган буюк шоир Алишер Навоий таваллудининг 580 йиллигини кенг нишонлаш тўғрисидаги қарори ва унга мувофиқ белгиланган комплекс вазифалар миллий юксалиш сари қўйилган навбатдаги дадил қадам бўлди. Биз маънавият, хусусан тил масаласининг миллат келажаги ва тақдиридаги ҳал қилувчи аҳамиятини чуқур англаймиз ва ишонамизки, бу борадаги барча саъй-ҳаракатларимиз хайрли бўлади.\nНавоийда «Дамас» қарши йўлакка чиқиб кетиб, юк машинаси билан тўқнашди\nТошкентда устунга бориб урилган «Spark» автомобили ёниб кетди\nЎзбекистонда жиноий жавобгарликка тортилишнинг минимал ёши оширилди


Ўзбекистон миллий терма жамоаси «China Cup» ярим финалида Уругвайга қарши ўйнайди\nЎзбекистон миллий терма жамоаси шу ойнинг 21-25-саналарида «China Cup» мусобақасида қатнашади. Турнир Хитойнинг Наннинг шаҳрида бўлиб ўтади.\nМусобақада Ўзбекистондан ташқари Уругвай, Хитой ва Таиланд терма жамоалари иштирок этади. Турнир ярим финал ва финалдан иборат бўлади.\nМусобақа ташкилотчиларининг қарорига кўра, Ўзбекистон ярим финални 22 март куни Уругвай терма жамоасига қарши ўтказадиган бўлди, деб хабар бермоқда ЎФА. Ундан аввалроқ, мезбон Хитой термаси 21 март куни Таиланд билан куч синашади.\n25 март куни учинчи ўрин учун баҳс ва финал ўйинлари бўлиб ўтади.\nМаълумот учун, «China Cup» мусобақаси икки йилдан бери ўтказиб келинмоқда. 2017 йилги мусобақада Чили, Исландия, Хорватия ва Хитой қатнашган бўлиб, унда Чили ғолиб чиққан. 2018 йилда эса Уругвай, Уэльс, Чехия ва Хитой иштирок этган кубокда Уругвайнинг қўли баланд келган. Аввалги ҳар икки турнир ҳам Наннингда бўлиб ўтганди.\nХабар қилинишича, «China Cup-2019» олдидан Тошкентда Ўзбекистон миллий терма жамоаси бош мураббийи Эктор Купер билан матбуот анжумани ташкил қилинади, унда Хитойга олиб кетиладиган футболчилар рўйхати эълон қилиниши режалаштирилган. Анжуман санаси маълум қилинмаган.\nУругвай терма жамоаси бош мураббийи Оскар Табареснинг «China Cup-2019» учун кенгайтирилган таркибидан қуйидаги футболчилар ўрин олган:\nЭслатиб ўтамиз, Ўзбекистон терма жамоаси 2018 йилнинг июнь ойида ЖЧ-2018га тайёргарлик кўраётган Уругвайга қарши ўртоқлик ўйини ўтказган эди. Ўшанда ўз тарихида илк марта Жанубий Америка вакили билан ўйинда қатнашган Ўзбекистон МТЖ 0:3 ҳисобида мағлуб бўлган эди.\nҚуйида ана ўша учрашув қайдномаси келтириб ўтилади.\nГоллар: 1:0 – 32 де Арраскаэта, 2:0 – 54, пенальти Суарес, 3:0 – 73 Хименес.\nЎзбекистон – Суюнов, Ашурматов, Муҳаммадиев (Отахонов, 58), Комилов, Ҳамробеков (Ғийосов, 73), Сиддиқов (Шихов, 81), Турғунбоев (Яхшибоев, 58), Машарипов, Ғаниев (Алибоев, 73), Азамов, Ўринбоев (Абдуҳолиқов, 46).\nОгоҳлантиришлар: Машарипов (8), Ашурматов (57), Весино (57).\nЧетлатиш: Комилов (79).\nЎзбекистон МТЖ Уругвай


Ёлланма қотилнинг ёрдамчилари Ўзбекистонлик талабалар « Ўзбекистон Халқ Ҳаракати\nЁлланма қотилнинг ёрдамчилари Ўзбекистонлик талабалар\n18 May 2012 - 16:02\nАсли келиб чиқиши Ўзбекистондант бўлган таниқли имом Обидхон қори Назаровга нисбатан шу йилнинг 22 февраль кунида уюиштирилган суиқасд ортидан изланишлар бораркан, куни кеча икки нафар ўзбекистонликларни ёлланма қотилга кўмак берганлиги айби билан ҳибсга олинганлиги маълум қилинганди.\nБугун (18 май 2012 йил) Швециянинг Остерсунд шаҳрида мазкур жиноят иши тергов гуруҳи раҳбари бўлган Кристер Петерссон (Krister Petersson) матбуот анжумани ўтказди. Матбуот анжуманида ҳозирча тергов сири саналадиган маълумотларни ошкор қилмаслигини таъкиларкан, ёлланма қотил кўмакчилари Ўзбекистондан келган талабалар эканлигини ва улар жуфтлик эканлигини ошкор қилди.\nИлгариги маълумотлардан кузтилинганидек, қўлга олинганларнинг бир нафари швед ва инглиз тилларини билиши, иккинчиси эса ўзбек ва рус тиллларида сўзлашишидан гумон келиб чиқиладиган бўлса, бир нафар талаба ва унинг жуфти бу ишга қўл урганлигини тахмин қилиш мумкин. Швецияда таҳсиллар инглиз ва швед тилларида олиб борилади.\nКристер Петерссонга кўра, айни дамда бу суиқасдни расмий Тошкент ҳукумати буюртма берган, ёки бермаганлиги ҳақида маълумот бера олмаслигини ҳам таъкидлаган. Тағин унинг қатъий тарзда таъкидлаганига кўра, бу ушланган талабаларнинг жиноятга шерик эканликларига аниқ исботлар бор!


Россиянинг Ростов вилоятида қурилишда чиққан ёнғинда 4 нафар ўзбекистонлик ҳалок бўлди\nРоссиянинг Ростов вилояти тергов қўмитаси тергов бошқармаси Красноулинск туманлараро тергов бўлими ходимлари Владимиров қишлоғида қурилишдаги вақтинчалик уйчада 4 нафар жасад топилгани бўйича терговгача текширувни бошладилар. Бу ҳақда вилоят тергов қўмитаси маълум қилди.\n“Дастлабки маълумотларига кўра, Владимиров қишлоғида тахминан эрталабки соат 6 да 4 нафар одам бўлган қурилишдаги вақтинчалик уйчада ёнғин чиққан. Оқибатда уйча ичидагилар ҳалок бўлган. Маълум бўлишича, улар ёлланган ишчилар бўлиб, қумтошни қайта ишлаш билан шуғулланишган”, деб айтди donnews.ru нашрига тергов бошқармаси вакили Галина Гагалаева.\nТахминларча, ёнғин чиқишига олов билан эҳтиётсиз муомала сабаб бўлган. Кўринишича, ишчилар исиниш мақсадида уйчада печь ёқишган.\ndonnews.ru нашри манбаси маълумотларига кўра, ҳалок бўлганлар Ўзбекистон фуқаролари бўлган.


Синдзо Абэ Япониянинг янги йилдаги асосий устувор вазифасини маълум қилди\n13:31 / 04.01.2017\n2017 йилда Япония ҳукумати учун асосий вазифа иқтисодиётни ривожлантириш бўлади. Бу ҳақида мамлакат бош вазири Синдзо Абэ чоршанба куни жорий йилдаги биринчи матбуот анжуманида маълум қилди.\n"Бизнинг устувор вазифамиз иқтисодиётни ривожлантириш бўлади. Дефляция билан курашиш учун биз Абэ ҳукуматининг уч "ўқ"ига (Абэ ҳукуматининг иқтисодий курси) таянамиз: монетар сиёсат, фискал сиёсат ва ўсиш стратегияси", - деди у.\nИқтисодий тараққиёт мавзусини давом эттирар экан, бош вазир Япония учун энг ёруғ келажакни яратиш устида ҳали ишлаш кераклигини таъкидлади. "Бизнинг келажагимиз - бу бошқа биров шуғулланадиган нарса эмас. Биз, Япония фуқаролари бу ҳақида ўзимиз ўйлашимиз керак ва ҳозир бизга ана шундай қатъият зарур. Биз фарзандларимиз, невараларимиз ва келажак авлод ҳақида ўйлашимиз даркор", - дея ўз сўзларига якун ясади Абэ.\nМамлакатда 10 йилдан ортиқ вақт давомида сақланиб келаётган дефляция билан курашиш ҳукуматнинг асосий вазифаларидан бири ҳисобланади. Мақсад - инфляцияни 2 фоиз даражасига олиб чиқиш.